Joksimović: Važno što je Srbija došla na samit u Sofiji - Izazov\nJoksimović: Važno što je Srbija došla na samit u Sofiji\nRadio-televizija Srbije 17. maja 2018. 08:35\nJadranka Joksimović je, govoreći u Dnevniku RTS-a, istakla da je predsednik Srbije Aleksandar Vučić dobio priliku da na prvom panelu u Sofiji govori odmah nakon predsednika Evropskog saveta Donalda Tuska, domaćina Bojka Borisova, predsednika EK Žan Kloda Junkera i predsednika EP Antonija Tajanija.\nNakon Vučića će, kaže, govoriti nemačka kancelarka Angela Merkel i drugi što, napominje ministarka, dovoljno govori na koji način vide Srbiju u regionu.\nPrema njenim rečima, glavna tema samita je povezivanje unutar regiona – energetsko, transportno, kulturno.\n"To su teme od značaja za sve nas jer time postajemo konkurentniji kao region i postajemo funkcionalniji deo EU. Iako tema proširenja nije na dnevnom redu, to ne znači da se ne provlači kroz ovu tema povezivanja. Biće potpisano nekoliko sporazuma", istakla je Joksimovićeva.\nMinistarka za evropske integracije napominje da je vrlo važna digitalna agenda jer, dodaje, nije dovoljno imati infrastukturnu povezanost već moramo da radimo na novim poslovima.\nNavodi da je vrlo važno što Srbija prisustvuje samitu u Sofiji.\n"Bilo je različitih interpretacija koji ne odražavaju realno stanje, i ono što Srbija radi kao vodeća zemlja. Dobro je da smo predstavili svoje reformske domete", ukazuje Joksimovićeva.\nLideri EU će ponoviti podršku evropskoj perspektivi u odnosu na pojedinačne zasluge, napominje ministarka bez portfelja.\nJoksimovićeva očekuje da do kraja juna, odnosno do kraja bugarskog predsedavanja, bude održana još jedna međuvladina konferencija.\n"Imamo spremnih pet pregovaračkih pozicija i volela bih da bar dva-tri poglavlja otvorimo. To pokazuje dinamiku, stabilnost, ali ne zavisi sve od nas. Juče je na primer glavna tema postala Italija gde ne može da se napravi vlada. Druge teme niču i javljaju se, zato je važno da fokus ostane na Zapadnom Balkanu", ističe ministarka.\nKada je reč o jučerašnjem susretu Vučića sa Federikom Mogerini i Hašimom Tačijem, ministarka napominje da je to bio "zaista kratak susret".\n"Mogerini je iskoristila priliku da se susretene sa Vučićem, tu je bio i Tači, kratko su razmenili nekoliko rečenica. Poruka predsednika bila je da je Srbija spremna za dijalog uvek kada druga strana pokaže spremnost za kompromis", naglasila je Joksimovićeva.


Bećković: u 21. veku nobelovca proglašavaju personom non grata | Restart Magazin\nBećković: u 21. veku nobelovca proglašavaju personom non grata\n20/12/2019 Urednik\tMatija Beckovic, nobelova nagrada, Peter Handke\nNije se moglo ni zamisliti da će u naše vreme, u 21. veku nekog pesnika zbog toga što je dobio Nobelovu nagradu kamenovati i da će ga proglašavati personom non grata u nekim balkanskim gradovima, ocenio je u izjavio je pesnik Matija Bećković, povodom reakcija koje je izavala dodela priznanja austrijskom književniku Peteru Handkeu.\nBećković smatra da je zanimljivo to da Handkea od primedbi i kamenovanja poštedele velike kulture i nacije i naglašava da time ovenčan nemački jezik.\n“Čak su odbili da prisustvuju toj ceremoniji, kao da su na onim ranijim prisustvovali”, ukazao je Bećković u serijalu razgovora “Bez rukavica”. On podseća da je još pre nego što je Handke dobio Nobelovu nagradu napisao pesmu koja poredi austrijskog pisca i Getea.\nU stihovima ukazuje na to da je najveći među Nemcima, Gete, napisao da nigde u svetskoj poeziji nije našao da zvezde razgovaraju, osim u srpskom pesništvu i da narod koji ima takvu poeziju, zaslužuje bolju istorijsku sudbinu.\n“Kada je dva veka kasnije Peter Handke ponovio to isto, samo tiše, taj isfinjeni sin nemačkog jezika, bio je kamenovan i u Nemačkoj i po celom svetu, pa čak i u Srbiji, jer Sunce duha i poezije beše zašlo”, ocenio je Bećković.\nPrema njegovim rečima, kada je Handke dobio Nobelovu nagradu Istok se prebacio na Zapad, pa se ponovilo ono što se desilo u Sovjetskom Savezu kada su Nobelovu nagradu dobili Pasternak, Solženjicin ili Brodski.\n“Takođe je nastala kampanja kojoj se čudio čitav, takozvani, slobodni svet, a sada to isto doživljava Hanke”, konstatovao je Bećković.\nKada je Pasternak morao da odbije Nobelovu nagradu, napisao je stihove: “Šta učini, ti podlače, ti ubico kog se boje. Ja naterah svet da plače nad lepotom zemlje moje”.\n“U stvari, ništa se ne menja, kao što je nekad bilo, tako je i sada, samo što bi Peter Hanke ovu nagradu odbio i sebe poštedeo ovih kamenica, da nije shvatio da su mnogo veće junaštvo učinili članovi švedske Akademije kada su ga nagradili, nego što je on učinio time kada je tu nagradu primio”, zaključio je Bećković.\n← Makedonski dokumentarni film u užoj konkurenciji za Oskara\nAustralijski premijer otišao na odmor dok bukte požari →\nU Srbiji 83 obolele osobe, starijima strogo zabranjen izlazak\nNemačka očekuje najgoru recesiju u poslednjih 50 godina


Direktoru 18 mjeseci zatvora zbog prevare radnika\nSutkinja je ocijenila da samo zatvorska, a ne i uslovna kazna mogu služiti kao primjer drugim direktorima da ne prave ovakve poteze.\nMartin Raguž čestitao pobjednicima\nPredsjednik HDZ-a 1990 Martin Raguž, koji je izgubio u utakmici za hrvatskog člana Predsjedništva BiH, čestitao je danas na konferenciji za novinare u Mostaru svim pobjednicima na izborima poručivši kako očekuje da će oni sada preuzeti odgovornost za izuzetno teško stanje u kojem se država nalazi te da će BiH pokrenuti prema evropskoj budućnosti.\nFormirati programsku koaliciju na svim nivoima: SDA, HDZ BiH i blok SBB - DF\nAko bi se to desilo, to bi značilo vrlo simetrične i stabilne koalicije gotovo u svim kantonima te vrlo stabilne parlamentarne većine i na nivou Federacije i na nivou države.\nLider SBB-a Fahrudin Radončić, nakon današnjih preliminarnih i nepotpunih rezultata općih izbora u našoj zemlji, koje je u 14 sati objavila Centralna izborna komisija BiH, u izjavi za „Dnevni avaz“ ocijenio je da je uspjeh SBB-a uistinu izvanredan.\nHill: Čestitam biračima koji su izašli na izbore\nMi ćemo sigurno sa naše strane podsticati političke lidere i subjekte da što prije počnu raditi na uspostavljanju vlada na svim nivoima.\nInzko: Raditi na rješavanju prioritetnih pitanja u BiH\nVelentin Inzko u izjavi za medije izrazio je očekivanje da će vlast u BiH biti formirana što prije i da će što hitnije početi raditi na rješavanju prioritetnih pitanja u BiH, prvenstveno zapošljavanju te provedni presude "Sejdić-Finci".\nKo ne kupi halvu, nije ni bio na vašaru\nNa ulazu u Puračić, ljudi su otvorili svoje avlije i pretvorile ih u parkinge, tako isto su uradili sa svojim njivama.\nCIK je saopštio nepotpune rezultate Opštih izbora na nivou kantona u Federaciji BiH.\nDodik predsjednik RS, Salkić i Vlajki potpredsjednici\nNa osnovu ukupno važećih 560.641 glasa, od čega je nevažećih 32.068, a od obrađeni 592.709 glasova sa 1.917 pd ukupno 2.243 biračka mjesta, što je 85,47 %, novi/stari predsjednik RS je Milorad Dodik ispred Koalicije SNSD-DNS-SP sa 264.051 glasom ili 47,10 %.\nSNSD prvi, SDS drugi, Domovina postigla izuzetan uspjeh\nKoalicija „Domovina“ prošla je izborni prag za Narodnu skupštinu entiteta Republika Srpska, saopćeno je u CIK-u.\nParlament BiH iz FBiH: SDA prva - DF i SBB drugi i treći\nPrema podacima Centralne izborne komisije u Federaciji BiH je za nivo Parlamentarne skupštine BiH uz obrađenih 75 posto biračkih mjesta, najviše glasova je osvojila Stranka demokratske akcije i to 27,81 posto.\nPrema preliminarnim, nepotpunim rezultatima za Parlament Federacije BiH, od ukupno važećih 711.603 glasova, nevažećih je bilo 63.644, a obrađeno je 775.247 sa 2.382 od ukupno 3.262 biračka mjesta ili 73.02 %.c\nCIK: Izetbegović, Ivanić i Čović u Predsjedništvu BiH\nMladen Ivanić preuzeo je vodstvo u utrci za srpskog člana Predsjedništva Bosne i Hercegovine sa osvojenih 279.822 glasa na osnovu 2.024 obrađena biračka mjesta od ukupno 2.0243 ili 90,24 posto


četvrtak, jul 22 2021\nMinule nedelje, u večernjim časovima, načelnik Zapadnobačkog upravnog okruga i komandant Okružnog štaba za vanredne situacije Goran Nonković obišao je poplavljenu banju „Junaković“, Apatin. Usled velike količine padavina koja je zahvatila područje Okruga došlo je do poplave u objektima banje „Junaković“\nOsim direktorice banje dr Dragane Mrđenov i načelnika okruga Gorana Nonkovića, angažovani su bili i načelnik Odeljenja za vanredne situacije Goran Bursać, pomoćnik predsednika opštine Apatin Rade Đukić i komandir Vatrogasno-spasilačkog bataljona Sombor, Žarko Dmitrović.\nTakođe, sutradan je zabeležen i dolazak direktora VDP „Zapadne Bačke“ Sombor, Vladislava Miloševa i v. d. direktora DVP „Dunav i Tisa“ Sombor, Dejana Đurkovića, kako bi se pokušalo preduprediti i sprečiti u budućem periodu ponovne pojave poplava u ovom objektu. Za sada je, pomoću dopunskih pumpi i nizom intervencija, poplava uspešno sanirana.\nO navedenom događaju izveštaj je dostavljen Sektoru za vanredne situacije, Ministarstva unutrašnjih poslova.\n- U dodatku, slajd-fotografija -\nViše iz ove kategorije « Apatin - stecište zaljubljenika u kolekcionarstvo, dobrodošli u raj severa kraj Dunava\tTOGS: U Somboru novi smeštajni objekat "Apartman Ales" »


Još dugo će se o njemu pričati: Najlepše izdanje Jennifer Lopez iz Venecije - Harper‘s Bazaar\nIzazovna bela haljina u kojoj se pevačica pojavila na crvenom tepihu, izazvala je podeljena mišljenja, a kada je ova kreacija u pitanju podeljenih mišljenja definitivno nema!\nFilmski festival u Veneciji koji je zvanično završen tokom proteklog vikenda, privukao je brojne ličnosti iz sveta filma ali i šou biznisa. Crvenim tepihom prodefilovala su neka od najpoznatijih holivudskih imena, a interesovanje medija bilo je intenzivnije no ikada od sada.\nOni najslikaniji definitivno su bili “novopomierni” par Jennifer Lopez i Ben Affleck, što je pogotovo bio slučaj tokom njihovog pojavljivanja na završnoj večeri festival - s obzirom da je ovo bilo prvo zvanično pojavljivanje para na crvenom tepihu.\nMeđutim, tokom par dana boravka u bajkovitoj Veneciji, pevačica i glumac fotografisani su u nekoliko različitih prilika - za koju bi se reklo da je J.Lo imala danima unapred osmišljenu modnu kombinaciju.\nOna koja se najviše istakla po svojoj lepoti u svakom domenu, definitivno je balska korset haljina sa oslikanim motivima Venecije. U pitanju je Dolce & Gabbana komad koji dolazi iz njihove kolekcije za jesen/zimu 2013. godine.


25/05/2022 - podunavlje.info\nSMEDEREVO, 25. maj 2022 – Radnički iz Kragujevca je u Smedereva danas pobedio sa 3:1 Železničar, koji je nominalno bio domaćin, pošto njihov teren u Pančevu nije pogodan za VAR tehnologiju. Ipak, ono što je dominantan utisak jeste da se Smederevo uželelo prvoligaškog i superligaškog fudbala, što se videlo danas popodne na stadionu kraj Stare železare; zapadna tribina bila je…\nBaraž, FK Radnički, FK Železničar, Stadion Smedereva, Super ligaLeave a comment\n25 maj 2022 – Službenici Uprave carina su juče na Dunavu uspeli da zaplene rekordan tovar od čak 50 tona neprijavljenih cigareta raznih robnih marki i tako preseku još jedan organizovani lanac nelegalne trgovine akciznim proizvodima, objavila je danas Uprava carina. Tokom akcije koja je kulminirala zaplenom tri brodska kontejnera u luci Prahovo, carinicima su podršku pružili Ministarstvo unutrašnjih poslova…\nakcizni proizvodi, Dunav, nelegalne cigarete, ZUprava carinaLeave a comment\n25. maj 2022 – Ministarstvo trgovine, turizma i telekomunikacija raspisalo je juče javni konkurs za dodelu subvencija i transfera za finansiranje projekata razvoja turizma u 2022. godini. Konkursom su predviđeni podsticaji za izgradnju infrastrukture i suprastrukture u turističkim destinacijama kao i za projekte promocije turističkih proizvoda, turističkih destinacija i turističkih prostora Srbije i podsticanje unapređenja receptivne turističko-ugostiteljske ponude, unapređenje i…\nfinansiranje projekata razvoja turizma, Konkurs, Ministarstvo trgovine turizma i telekomunikacijaLeave a comment


Partije i frakcije: Polarizacija ili evropeizacija američke politike? – Zavera\nTokom poslednjih nekoliko decenija, analitičari su se trudili da gibanja u američkoj politici pripišu partijskoj polarizaciji. Od opoziva Bila Klintona do globalnog rata protiv terorizma, od Obamacare-a do „izgradnje zida“, smatralo se da sva važna politička pitanja dele američko društvo na dva nepomirljiva partijska tabora.\nMeđutim, ako polarizacija podrazumeva nestajanje političkog centra, kako to da je na poslednjim predsedničkim izborima pobedio upravo umereni centrista Džo Bajden? Da budemo pošteni, Bajdenova pobeda se svakako bazirala na anti-Trampovskom sentimentu. Ali pitanje je kako je Bajden preovladao nad radikalnije levim kandidatima poput senatora Bernija Sandersa. Dominacija centrističkog tabora tokom primarnih izbora pokazala je da progresivci ne čine većinu, čak ni unutar Demokratske stranke. Zar polarizacija ne bi trebalo da znači grupisanje oko ekstrema?\nDa bismo bolje razumeli Bajdenovu pobedu, te počeli da razmišljamo o njenim posledicama, neophodno je secirati dve glavne političke stranke SAD-a. Takav pristup odmah pokazuje da je puka partijska polarizacija neprikladan opis američke političke stvarnosti. To je zato što, pored oštrog sukoba između dve strane, postoje i sve upadljiviji sukobi unutar svake od njih. Upravo će ti, mahom zanemareni unutrašnji konflikti imati presudan uticaj na buduće političke procese.\nPrepoznavanje ovog unutarstranačkog rivalstva omogućava analiziranje savremene američke politike kroz optiku četvorosmerne borbe, koja više podseća na kontinentalne evropske višepartijske sisteme nego na pomalo zastarelu dvopartijsku dinamiku, poznatu američkim analitičarima. Ova transformacija ne podrazumeva nužni krah američke demokratije, već da bi o njoj trebalo drugačije da razmišljamo.\nPoređenje sa evropskim višestranačkim sistemima može pomoći Amerikancima da bolje razumeju probleme na domaćem terenu. Insistiranjem na mitu o američkoj izuzetnosti ignorišu se važne lekcije koje se mogu naučiti iz Starog sveta.\nZa početak, progresivna frakcija Demokratske stranke jasno se ugleda na kontinentalnu evropsku tradiciju socijaldemokratije. Projekti poput Medicare for All i Green New Deal u SAD-u se mogu smatrati „radikalnim“ ili „krajnje levim“, ali iz evropske perspektive oni deluju sasvim uobičajeno. Većina država kontinentalne Evrope uzima zdravo za gotovo svoje javno finansirane zdravstvene sisteme, a mnoge zemlje severne Evrope sprovode opsežne ekološke mere pod svojim socijaldemokratskim liderima. U tom smislu, Sanders nije nimalo radikalan kada predlaže da SAD krenu putem Švedske ili Danske.\nKako se pomeramo prema centru, vidimo da umerenija struja Demokratske stranke ima brojne sličnosti sa evropskom tradicijom hrišćanske demokratije: zastupanje srednjeg puta između krajnje levice i desnice, kao i težnje ka društvenoj harmoniji kroz političke kompromise, na tragu su Bajdenovog predizbornog obećanja da će „oporaviti dušu Amerike“.\nU tom pogledu, vredi napomenuti da će Bajden biti tek drugi katolik na mestu predsednika Sjedinjenih Država. Iako religija ne određuje njegova politička uverenja, Bajden ju je istakao kao važan izvor inspiracije. On retorički naglašava pojmove poput ljudskog dostojanstva, pristojnosti i multilateralnog pristupa spoljnim poslovima, što je na tragu držeće nemačke kancelarke Angele Merkel iz Hrišćansko-demokratske unije.\nS druge strane američkog političkog centra nalaze se ostaci tradicionalnih republikanaca, koji su mahom ostali neprimetni tokom Trampovog mandata, ali sada mogu ponovo isplivati zajedno sa ambicioznim figurama poput Mita Romnija, Džona Kasiča i Leri Hogana. Oni su društveno konzervativniji i skloniji slobodnom tržištu nego centristički demokrati, i često se pozivaju na bivšeg predsednika Ronalda Reagana kao inspiraciju. Ova ideološka struja može se uporediti sa desno orijentisanim evropskim liberalima ili britanskim konzervativcima iz vremena Margaret Tačer.\nNajzad, na krajnjoj desnici američkog političkog spektra postoji oblik autoritarnog populizma koji se donedavno smatrao incidentom u političkoj kulturi zemlje: Trampizam. Neki komentatori su išli tako daleko da su ga označavali kao oblik proto- ili neofašizma.\nDonald Tramp je svakako demonstrirao svoj nacionalizam i nemar prema demokratskim procedurama. Ali do sada se uzdržavao od zagovaranja nasilja i još uvek se poziva na demokratske principe poput tvrdnji da je pobedio na izborima 2020 i da je legitimni predsednik. Pravi fašista se ne bi pretvarao da je njegova vladavina utemeljena u demokratiji. U tom smislu, Tramp se pre može upoređivati sa evropskim liderima poput Silvija Berluskonija ili Viktora Orbana, koji su autoritarni populisti.\nBudući da se američki politički pejzaž toliko evropeizovao, klasična evropska politikologija bi nam mogla ponuditi uvid u blisku budućnost SAD-a. Koncept polarizovanog pluralizma, koji je prvobitno razvio politikolog sa Univerziteta Kolumbija Đovani Sartori, da bi objasnio blokadu u italijanskoj politici 1960-ih i 70-ih, čini se posebno korisnim u ovom pogledu. Sartorijev ključni uvid bio je da se ideološka fragmentacija i polarizacija mogu odvijati istovremeno.\nItalija 1960/70-ih doživela je žestoke napade na sam demokratski poredak, što od komunista sa krajnje levice što neofašista sa krajnje desnice. Između njih je bilo mnoštvo usitnjenih partija i stranačkih frakcija koje su gravitirale demohrišćanskom centru, sa socijalistima na levom i liberalima na desnom krilu. Ali ovakva postavka je smenu lidera učinila praktično nemogućom; sve frakcije centra morale su se držati zajedno u seriji nestabilnih koalicija, kako da bi krajnja levica i desnica ostale podalje od vlasti.\nZvuči poznato? Ondašnja Italija pokazuje neobičnu sličnost sa onim što se danas odvija u SAD-u: unutar sebe podeljena centristička vlada, prinuđena da vrati status quo kako bi održala svoju nadstranačku privlačnost, te sa obe strane opkoljena radikalnom opozicijom. Ova vrsta polarizovanog pluralizma biće dodatno pojačana ako Republikanska stranka zadrži kontrolu nad Senatom nakon januarskih izbora u Džordžiji.\nBajdenovi izabrani članovi kabineta, i reakcije koje su izazvali, daju nam nagoveštaj budućih dešavanja. I Entoni Blinken i Lojd Ostin su istaknute ličnosti centrističkog establišmenta u Vašingtonu; smisao njihovih imenovanja je da se ne otuđi umereno krilo Republikanske stranke. Ipak, obojica su već naišli na oštre osude Trampovaca i progresivaca, jer signalizuju povratak u „močvaru“.\nLekcija koju savremeni Amerikanci mogu izvući iz evropske političke istorije je da u situaciji polarizovanog pluralizma, čak i ako se centar održi, mogu očekivati sve veće opterećenje na ustavni okvir države. Činjenicu da je Tramp odbio da prizna izborni poraz, kao i nepoverenje u demokratski proces kod većine republikanskih glasača, ne treba uzimati olako. Ne postoji lako rešenje za polarizovani pluralizam, jer je on odraz stvarnih društvenih podela koje se sve više podudaraju sa izoštrenim ideološkim blokovima.\nPoređenja sa Evropom 20. veka sugerišu da su SAD suočene sa radikalnim izborom: potpuni slom političkog sistema, slično Italiji i Nemačkoj iz međuratnog perioda, ili dubinska revizija socioekonomskog poretka, uporediva sa posleratnom državom blagostanja. Ipak, najverovatniji scenario je bliži stagnaciji i krahu koji je zadesio Evropu nakon optimizma sa sredine veka. Za sada će Amerikom upravljati oblik preživelog centrizma, definisanog kroz opoziciju i krajnjoj levici i desnici. Privid stabilnosti će se održavati dok socijalno nezadovoljstvo nastavlja da kuva ispod površine, sve dok ne proključa.\nTagovi:Tramp, SAD, Bajden, Demokrate, Republikanci, polarizacija


Izvor: VOA, 18.Okt.2019, 21:48\nPrvi put u istoriji ljudskih misija u svemiru, dve astronautkinje izašle su u svemirsku šetnju da bi obavile rutinsku popravku na Međunarodnoj svemirskoj stanici. Astronautkinje NASA-e Kristina Kouk i Džesika Meir počele su misiju standardnom bezbednosnom proverom svojih odela, pre nego što su izašle u slobodan prostor. Prva svemirska šetnja dve astronautkinje bila je zakazana za mart ove godine, ali je otkazana, jer je NASA imala samo jedno odelo u veličini "M". Kouk, inženjerka elektrotehnike, pomogla je da se u prethodnih nekoliko meseci napravi odelo odgovarajuće veličine za Džesiku Meir, kojoj je ovo bila prva svemirska šetnja. NASA je saopštila da je prva šetnja u svemiru sa dve astronautkinje značajan korak vredan pomena i slavlja, dok se agencija sprema za povratak čoveka na mesec do 2024. u okviru programa "Artemis". U toj istraživačkoj misiji po prvi put bi na površinu Meseca trebalo da se spusti i astronautkinja. Ovo je prva misija na orbitalnoj stanici za obe astronautkinje, a Kouk će postaviti rekord za najduži boravak na svemirskoj letelici kada je reč o ženama, jer bi po završetku misije trebalo da ima ukupno 328 dana u svemiru.\nIzvor: Radio Slobodna Evropa, 19.Okt.2019, 10:47\nPrvi put u istoriji ljudskih misija u svemiru, dve astronautkinje izašle su u svemirsku šetnju da bi obavile rutinsku popravku na Međunarodnoj svemirskoj stanici. Astronautkinje NASA-e Christina Koch i Jessica Meir počele su misiju standardnom bezbednosnom proverom svojih odela, pre nego što su...\n18.Okt.2019: Nauka i tehnologija


Platamonas je lociran u jugo-istocnom delu prefekture Pierie I nalazi se na 36 km od grada Katerini.Pripada Istocnoj Opstini Olimpa(koja obuhvata opstine Leptokaria,Nei Pori,Platamonas,Panteleimonas I Scotina).Prostire se po povrsini od 8422 km 2 I ima 2200 stanovnika.Put koji vodi do grada je vrlo lepo obelezen I do njega mozete stici Nacionalnim putem E75(Atina –Solun)ili putem zeleznice.\nPescane I kamenite plaze Platamonasa se prostiru od mesta Nei Pori pa sve do Agios Panteleimonasa.Plaze Platamonasa se svake godine nagradjuju plavom zastavicom za cistotu vode.\nU Platamonasu mozete provoditi svoje vreme na plazi koja je blizu centra samog mesta ,kraj male luke I crkvice(ova plaza je pescana sa sitnim kamencicima),plivati u malim vestacki-izgradjenim zalivima(pescana plaza sa mirnim morem,idealna za porodice sa decom),odmarati na plazi koja se nalazi ispod zamka Platamonasa(peskovita plaza)a tu je I plaza Kalamaki(pescana plaza koja se prostire kilometrima).Sve plaze su lepo uredjene I okruzene kaficima,barovima I restoranima.\nPlatamonas se smatra jednim od najpoznatijih turistickih centara u regionu.Postoje mnogi butici,kafici ,barovi I restorani u samoj blizini.Mesto odmora odgovara porodicama kao I onima koji traze neprestan provod.Platamonas ima I luku gde mozete usidriti svoj brod.\nTo je malo mesto koje se nalazi u samom podnozju planine Olimp.Region odlikuje bujna vegetacija, platani I izvori sa cistom pijacom vodom.Mi preporucujemo setnju u hladovini platana I odlazak na mesta kao sto su Artemisin izvor, izvor Muza I izvor Svetilista u cijoj se blizini nalazi stari tradicionalni mlin .\nU ovom regionu se nalazi I upecatljiv istorijski spomenik, zamak Platamonas, gde se u okviru letnjeg Olimp festivala organizuju predstave, koncerti I drugi kulturni dogadjaji.


Vujović: Kredit iz UAE za budžetski deficit i smanjenje troškova zaduživanja - PKS-RPK Novi Sad\nMinistar finansija Dušan Vujović izjavio je danas da je kredit od oko milijardu dolara koji će Srbija uzeti od Fonda za razvoj Abu Dabija namenjen finansiranju budžetskog deficita, refinansiranje dospelih obaveza i smanjenju troškova zaduživanja.\n– Proteklih pet-šest godina zaduživali smo se po uslovima koji su bili nepovoljniji i sada smo smanjili rizike. Domaća kamatna stopa smanjena je sa devet na četiri odsto i na tržištu se realizuje po stopi od tri odsto – rekao je Vujović novinarima na Ekonomskom samitu Srbije u Beogradu.\nOn je istakao da je kredit od Fonda za razvoj Abu Dabija povoljniji od pozajmica koje bi Srbija mogla da dobije na zapadnom tržištiu.\n– Novim kreditom ćemo finansirati ili dospele obaveze po osnovu postojećih dolarskih kredita ili samo plaćanje kamate ili će to biti kombinacija ranije otplate kredita i vraćanje kamate i glavnice – objasnio je Vujović.\nPredlog zakona o potvrđivanju ugovora o zajmu koji Srbija uzima od Ujedinjenih Arapskih Emirata biće na dnevnom redu sednice Skupštine koja je zakazana za 25. oktobar.\nUgovorom o kreditu koji je potpisan 4. oktobra ove godine predviđeno da se on povlači u pet rata u vrednosti do približno 200 miliona dolara, u razmacima od najmanje šest meseci.\nStručna praksa put do radnog mesta\nPolovinom ovog meseca, od 19. do 26. oktobra, priliku za sticanje radnog iskustva imaće oni koji posete 7. regionalni…


Stanislav Polić | PoslovniSoftver.net\nAll posts by Stanislav Polić\nVreme čitanja: 4 minuta U redovnom poslu interne IT revizije, revizija aplikativnih rešenja je poslednja faza rada u pristupu od vrha ka dole (top down). Pri tome bi trebalo imati u vidu da je svaka aplikacija, shodno pahuljastoj teoriji, jedinstvena, bilo da podržava finansijske ili operativne funkcije poslovne organizacije, i stoga će imati svoj sopstveni jedinstveni skup zahtevanih kontrola. […]\nVreme čitanja: 7 minuta Dosadašnja izlaganja su detaljno opisala prethodne poslovne procese IT revizije i time se stvorio preduslov za obavaljanje IT revizije baza podataka. U ovom delu izlaganja razmatraćemo reviziju sistema za upravljanje relacionim bazama podataka RDBMS (( RDBMS – Relational Database Management Systems )), u kojim je memorisana (zaključana) sadržina informacija poslovne organizacije. Razmatraće se kako da […]\nVreme čitanja: 6 minuta Generalno, ne postoji kompletna i adekvatna definicija operativnih sistema. Mnogo je lakše definisati operativne sisteme po onome što oni rade, nego po onome šta oni zapravo jesu. Operativni sistem objedinjuje u celinu raznorodne delove računara i praktično ”sakriva” od krajnjeg korisnika detalje njegovog funkcionisanja. Operativni sistem stvara za korisnika radno okruženje koje rukuje procesima i […]\nVreme čitanja: 8 minuta U predhodnoj nedelji razmatrali smo pitanja interne IT revizije opšte mrežne opreme. Sam značaj računarske mreže za poslovnu organizaciju zahteva da ovom pitanju posvetimo dodatnu pažnju. To se pre svega odnosni na pitanja vezana za mrežnu infrastrukturu. Interna IT revizija mrežnih operacija i problem upravljanja mrežom poslovne organizacije uključuje pregled pristupa tačkama široke oblasti mreže […]\nVreme čitanja: 6 minuta Prošli smo industrijsku revoluciju, tehnološku revoluciju, revoluciju znanja da bi migrirali na digitalnu ekonomiju, ekonomiju znanja i na kraju uplovili u mrežnu ekonomiju (network economy). Tako profesor Majkl Porter sugeriše da će naredni evolutivni korak nakon ekonomije znanja da bude ekonomija mreže (network economy), gde je relativno lokalizovano znanje sada podeljeno između i kroz različite […]\nVreme čitanja: 6 minuta U predhodnoj sekciji je bilo govora o revizorskim kontrolama na nivou entiteta i to predstavlja prvi, osnovni i ključni korak u revizorskim procesima kojim se definišu opšta pravila rada procesa IT revizije. Međutim, to je samo početak. Sposobnost savremene automatizovane obrade poslovnih dokumenata i informacija je srž najmodernijih operacija u poslovnoj organizaciji. Posao IT revizora […]\nVreme čitanja: 7 minuta U slučaju gde se procesu interne IT revizije podvrgavaju višestruki informacioni sistemi, kao deo jedne revizijske celine, mnogi od revizorskih koraka bi trebalo da se izvršavaju ponaosob u svakom pojedinačnom informacionom sistemu. Međutim, ono što je bitno, neki koraci kontrola interne IT revizije, naročito oni koji povlače za sobom razmatranje procesa (kao opcija sistemskim konfiguracijama) […]\nVreme čitanja: 6 minuta Počećemo sa par pitanja: Zašto je potrebno da postoji odeljenje interne IT revizije u poslovnoj organizaciji? Koji je njihov krajni cilj? U kom okruženju se dešava savremena interna IT revizija? Koliko dugo bi poslovna organizacija mogla da funkcioniše bez svog informacionog sistema? Dinamičnim razvojem informacionih tehnologija promenila se paradigma rada poslovnih i računovodstvenih evidencija kao […]


Konferencija za medije premijera Srbije i Malte – Balkanekspresrb.rs\nMalta će početkom 2017 biti u rotirajućem sistemu predsedavajućih EU. Zahvalan sam premijeru Muskatu što su doneli odluku da sastanak radne grupe za proširenje EU u tom peripdu bude održan upravo u Beogradu. Naš je plan da u vreme predsedavanja Malte otvortimo tri važna poglavlja – broj 7 o pravu intelektualne svojine, broj 14 o transportnoj politici i broj 21 o transevropskim mrežama\nPOSLE jednoipo časovnog razgovora premijeri Srbije i Malte, Aleksandar Vučić i Džozef Muskat nisu imali vremena za novinarska pitanja. Na stepeništu pred premijerovim vratima dali su klratke izjave i obećali bolju političku i ekonomsku saradnju.\nVučić se zahvalio premijeru Malte za podršku Srbiji ne njenom evropskom putu i rekao da takvu podršku i nadalje očekuje:\n– Malta će početkom 2017 biti u rotirajućem sistemu predsedavajućih EU. Zahvalan sam premijeru Muskatu što su doneli odluku da sastanak radne grupe za proširenje EU u tom peripdu bude održan upravo u Beogradu. Naš je plan da u vreme predsedavanja Malte otvortimo tri važna poglavlja – broj 7 o pravu intelektualne svojine, broj 14 o transportnoj politici i broj 21 o transevropskim mrežama.\n– Za Srbiju je važno da se sa Maltom unaprede trgovinski odnosi , koji su sada na niskom nivou. Ministar energetike Malte će večers i sutra razgovarati sa našim ministrom energetike oko ulaganja u obnovljive izvore energije. Malta već u Crnoj Gori sa Kinezima, radi na obnovljivoj energiji, pa Srbija želi investicije za takav posao.\n– I predsednik Vlade Malte kaže da takva saradnja bila bi korisna i u Srbiji, ne samo našoj zemlju već i Malti i kineskim partnerima. Najavljuje bolju turističku saradnju Malte i Srbije. Kaže da treba povećati trgovinsku saradnju i da njegova zemlja može biti samo korisna, jer se nalazi u centru Mediterana, a deo je EU.♦\nTagsAleksandar Vučić Džozef Muskat


NATO komandant: Moguće da Rusija pomaže talibane u Avganistanu\nGeneral Curtis Scaparrotti, komandant NATO snaga u Evropi\nVrhovni komandant NATO snaga u Evropi, general Curtis Scaparrotti izjavio je da je moguće da Rusija pomaže snadbijevanje talibanskih militanata u Avganistanu.\nAmerički general Scaparrotti izajvio je pred Komitetom za oružane snage Senata u četvrtak da je vidio dokaze o povećanim naporima Rusije da imaju uticaja na talibane "i možda čak i snadbijevaju ovu militantnu grupu".\nScaparrotti, general sa četri zvjezdice, ranije je bio direktor združenog štaba i komandant međunarodnih snaga koje predvode SAD u Avganistanu, nije međutim precizirao o kakvoj vrsti snadbijevanja za talibane iz Rusije se radi.\nRuski zvaničnici su demantovali da obezbjeđuju pomoć za talibanske borce.\nTalibanski zvaničnici su međutim izjavili Reutersu, da su imali značajne kontakte sa Moskvom još od najmanje 2007., ali su naveli da se rusko miješanje nije proširivalo više od "moralne i političke podrške".\nSnage koje predvode SAD, bore se sa talibanima još od kada su ih zajedno sa njihovim saveznicima Al-Kaidom svrgli sa vlasti u Avganistanu nakon terorističkih napada na SAD 11. septembra 2001.


RTCG - Radio Televizija Crne Gore - Nacionalni javni servis :: Politika :: Formiraće tim za praćenje realizacije kapitalnih projekata\n13. 01. 2022. 20:47 >> 20:48 0\nFormiraće tim za praćenje realizacije kapitalnih projekata\nVlada je usvojila informaciju o potrebi formiranja nezavisnog ekspertskog tima za preispitivanje pripreme i realizacije kapitalnih infrastrukturnih projekata. Kako je saopšteno iz Vlade, u informaciji se navodi da vrijednost i kompleksnost kapitalnih infrastrukturnih projekata nameću neophodnost kvalitetno sprovedenih sveobuhvatnih pripremnih aktivnosti za njihovu realizaciju.\n“Ali i neophodnost kvalitetnog praćenja realizacije, uz maksimalno uvažavanje stručnih mišljenja, stavova i preporuka”, navodi se u saopštenju.\nIz Vlade su kazali da je zaključeno da ti razlozi nameću potrebu formiranja multidisciplinarnog tima sastavljenog od referentnih stručnjaka iz pojedinih oblasti, koji bi izvršili nezavisnu ekspertsku reviziju kapitalnih infrastrukturnih projekata u Crnoj Gori.\n“I na bazi toga definisali set preporuka za postupanje u cilju izbjegavanja i/ili smanjenja mogućnosti pojave određenih rizika kod budućih realizacija drugih kapitalnih infrastrukturnih projekata slične vrste, značaja i kompleksnosti, u skladu sa dobrom međunarodnom praksom i u cilju najbolje zaštite interesa investitora”, kaže se u saopštenju.\nIz Vlade su rekli da će spisak projekata za nezavisnu ekspertsku analizu, sastav tima i visinu naknade za članove nezavisnog ekspertskog tima utvrditi naknadno posebnim aktom.\nVlada je na današnjoj sjednici utvrdila Nacrt izmjena i dopuna detaljnog urbanističkog plana (DUP) Topolica III, Opština Bar, sa programom održavanja javne rasprave, u trajanju od 15 radnih dana.\n“U skladu sa smjernicama plana višeg reda, kao i detaljnih planova rađenih u prethodnom periodu, prostor zahvata izmjena i dopuna je područje koje pripada prostornoj zoni Novi Bar i namijenjeno je za stanovanje velikih gustina, centralnih djelatnosti, javnih funkcija i urbanog zelenila, sa ciljem visokokvalitetne valorizacije građevinskog zemljišta u zahvatu”, kaže se u saopštenju.\nNavodi se da vizija razvoja prostora u obuhvatu izmjena i dopuna DUP-a treba da prati viziju razvoja Bara i čitavog primorskog regiona, koji, kao važan prostorni, ekonomski i društveni resurs Crne Gore, treba da se usmjereno i kontrolisano razvija.\nIz Vlade su kazali da se u daljem razvoju moraju poštovati evropski standardi i vrijednosti i uspostaviti pravila za kvalitetnu regulaciju i upravljanje prostorom.\n“Za predmetno područje bi se kroz izradu plana, uz poštovanje uslova namjene površina, režima uređenja prostora, kao i svih ostalih uslova za izgradnju infrastrukture, obezbijedili preduslovi za razvoj turističkih sadržaja, suzbijanje nekontrolisanog širenja naselja, formiranje identiteta naselja, poboljšanje sadržaja društvenog standarda i komunalne infrastrukture”, kaže se u saopštenju.\nVlada je usvojila informaciju o potpisivanju amandmana 2 ugovora za realizaciju projekta izgradnje i rekonstrukcije dionice puta Lubnice – Jezerine.\n“Sa obzirom na to da još nije potpisan amandman koji je odobren na sjednici održanoj 28. oktobra prošle godine, Vlada je, imajući u vidu zatečeno stanje i nemogućnost drugačijeg rješenja, prihvatila amandman 2 ugovora”, navodi se u saopštenju.\nIz Vlade su rekli da je kao krajnji datum za završetak svih radova utvrđen 20. oktobar ove godine, umjesto ranije odobrenog 12. jula.\nZahtjev za produženje roka, kako su naveli, ocijenjen je opravdanim.\nVlada Crne Gore kapitalni projekti


Otvorene renovirane prostorije Centra za usvojenje u Ćupriji\nMinistar za rad, zapošljavanje, boračka i socijalna pitanja Aleksandar Vulin otvorio je renovirane prostorije Centra za porodični smeštaj i usvojenje u Ćupriji, gde je izjavio da je Srbija po broju dece u hraniteljskim porodicama prva u Evropi. Aleksandar Vulin navodi da u Srbiji ima više od 6.000 dece bez roditeljskog…\nĆUPRIJA: Privatizacija "Ravanice", stečaj ili podržavljenje\nFabrika konditorskih proizvoda Ravanica iz Ćuprije biće podržavljena ili ide u stečaj, izjavio je predsednik Opštine Ćuprija Ninoslav Erić- SNS i dodao da je ta fabrika sa 400 radnika ,,ni nebu, ni na zemlji“. -Postoje dve varijante, a to su da Ravanica postane državno preduzeće, a druga da ode u…\nĆupričanin i Jagodinac uhapšeni zbog krijumčarenja firmirane garderobe i obuće\nNa graničnom prelazu Horgoš, u dve odvojene akcije, pripadnici Ministarstva unutrašnjih poslova u Kanjiži, u saradnji sa Upravom carine, otkrili su pokušaj krijumčarenja garderobe i obuće poznatih marki, čija se vrednost procenjuje na više od milion i 500 hiljada dinara. Kako se navodi u saopštenju PU Kikinda, muškaracu iz opštine…\nFondacija Đoković uručila paketiće mališanima u Ćupriji\nFondacija Novak Đoković, danas je u Ćupriji, u sali Muzičke škole "Dušan Skovran" uz prigodan program uručila novogodišnje paketiće za 175. dece iz hraniteljskih porodica Ćuprije i Kruševca. Članove hraniteljskih porodica, decu i učesnike u programu, pozdravio je predsednik opštine Ćuprija Ninoslav Erić i istakao da mu je velika čast…


Banjaluka: 25,4 miliona KM predviđeno za izgradnju i održavanje infrastrukture – mojKontakt portal – Radio Televizija Kontakt\nOvogodišnjim budžetom grada Banjaluka za izgradnju i održavanje infrastrukturnih objekata planirano je 25,4 miliona KM.\nOd ovog iznosa za zajedničku komunalnu potrošnju predviđeno je 15.911.000 KM, za investicije 5.335.000 KM i za uređenje građevinskog zemljišta 4.186.000 KM.\nNačelnik gradskog Odjeljenja za komunalne i stambene poslove i poslove saobraćaja Zoran Novaković rekao je Srni da će i ove godine biti ispunjene sve usluge koje Odjeljenje uobičajeno pruža kao servis građana i po kojima je Banjaluka poznata kao čist grad i grad zelenila.\nOn je dodao da je za održavanje javne higijene, u okviru Programa zajedničke komunalne potrošnje, planirano 3,6 miliona KM, te 1,9 miliona KM za održavanje zelenih površina.\n“Sredstva za investiranje u rekonstrukciju saobraćajnica, te održavanje gradskih saobraćajnica, lokalnih i nekategorisanih puteva ostala su na približno istom nivou kao i prethodnih godina”, rekao je Novaković.\nPrema njegovim riječima, za održavanje i modernizaciju gradskih saobraćajnica planirana su dva miliona maraka, te 1,4 miliona KM za lokalne i nekategorisane puteve i 1,8 miliona maraka za Zimsku službu.\nOn je naglasio da će u ovoj godini biti nastavljeno rješavanje imovinsko-pravnih odnosa za put u Priječanima, za šta je planirano 600.000 KM.\n“Jedan od prioriteta u ovoj godini je i nastavak realizacije projekta vodosnabdijevanja iz sredstava KFV-a, čijim će se završetkom povećati kapaciteti rezervoarskog prostora za 10.500 metara kubnih, odnosno dobiti 22.720 metara nove mreže i 14.780 metara rekonstruisane mreže”, rekao je Novaković.\nU okviru Programa uređenja građevinskog zemljišta planirano je 700.000 KM za izgradnju vodovodne mreže na gradskom području, 186.000 KM za izgradnju fekalne i oborinske kanalizacije, te 300.000 KM za sanaciju klizišta.


Paraćinka rocky kamene bombone 80g kesa cena akcija Srbija\nParaćinka rocky kamene bombone 80g kesa cene\nTrenutno nemamo slike za Paraćinka rocky kamene bombone 80g kesa\nEPonuda nije internet prodavnica već Vam omogućava da brzo i lako nađete Paraćinka rocky kamene bombone 80g kesa po najjeftinijoj ceni. Naš cilj je da kupci budu što bolje informisani o ponudi Paraćinka rocky kamene bombone 80g kesa na tržištu Srbije. Vrlo lako nalazite željeni proizvod za kategoriju Bombone cene, ne morate da lutate od sajta do sajta za Paraćinka Bombone, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Paraćinka rocky kamene bombone 80g kesa sa PRODAVCEM. EPonuda ne može da garantuje potpunu tačnost specifikacije i slika za Paraćinka rocky kamene bombone 80g kesa. Pre kupovine, podatke za Paraćinka rocky kamene bombone 80g kesa proverite na sajtu PROIZVOĐAČA.\nKraš 505 s crtom bombone bez šećera 80g kesa


„Bujošević i Stefanović dužni da objasne“: Sagovornici Danasa o odluci RTS da ne prenosi paradu na Dan pobede u Moskvi - NUNS\n“Teško je zamisliti pravi razlog takve odluke. Nikakva kreativnost ne bi mogla da sroči opravdanje takve odluke koje bi bilo prihvatljivo. Evropa mora da obeleži 9. maj i da medijski značaj tom danu, a javni servis to treba da uradi. Ovom odlukom RTS se uključio u političke razmirice u koje ne treba da se uključuje”, ukazuje Veljanovski.\nSlobodan Georgiev, direktor programa Njuzmaks Adria, kaže da može da zamisli kako je RTS doneo takvu odluku, “ali su Bujošević i Stefanović dužni da to nam kažu – zašto ove godine nema tradicionalnog prenošenja Parade pobede”.\n“Iako licemerna, to je dobra odluka. Takođe, na RTS-u nije bilo emisije o agresiji Rusije na Ukrajinu. Do skoro su agresiju zvali specijalna operacija Rusije. Kao javni servis, dužni su da imaju emisiju o tome”, ističe Georgiev.\nZoran Vuletić, predsednik Građanskog demokratskog foruma, smatra da je RTS izraz državne politike Srbije koja je konfuzna od 2004.\n“Od tada Srbija glumi evropsku politiku, a sada je došlo do terminalne faze te politike jer nam agresija Rusije na Ukrajinu ne ostavlja prostora za dalje laganje sebe i čitavog sveta. Neubedljivo i gubitničko obraćanje predsednika Vučića nakon posete Berlinu pokazalo je kakve posledice po nas imaju odluke iz 2006. i 2008. Najvažnije su: kosovske rezolucije u okviru kojih je izglasana vojna neutralnost, Ustav sa fikcijom u preambuli, predaja energetskog sektora Rusiji u zamenu za čuvanje tobože celovitosti Srbije. Sve pobrojane odluke su donete u nacionalističkom konsenzusu i velikom zanosu kojim su nam tada Koštunica, Tadić, Nikolić, Dačić i Vučić objašnjavali kako je to trajno rešenje svih teritorijalnih i energetskih problema”, ukazuje Vuletić.\nKako dodaje, dovoljno je da je Rusija uz nas u Savetu bezbednosti i da ne pitamo za cenu sopstvenog života.\n“Sada vidimo epilog takve politike koja je poslednjih deset godina kulminirala sa Nikolićem i Vučićem. Oni su dodatno čitavo društvo gurnuli u još veću samoobmanu objašnjavajući da od nas više ništa ne zavisi. Nije teško zaključiti da to nije tačno. Od Srbije zavisi kada će shvatiti: da Kosovu pre ili kasnije sledi članstvo u UN, da Putinova Rusija više nikada neće imati značaj u Savetu bezbednosti kao do sada, da Dodik ne može da radi na rasturanju BiH, da moramo da tražimo pod hitno alternativu za energente”, navodi Vuletić.\nOn smatra da kada političari u Srbiji, ne samo ovi na vlasti, konačno shvate da nema više ni najmanjeg prostora za laži u kojima živimo 30 godina onda će i RTS-u manje vremena biti potrebno da razume šta se događa u Ukrajini.\n“Prošlo je više od dva meseca divljačkog razaranja Ukrajine, a RTS još uvek barata sa terminima specijalna vojna operacija i desio se rat. Danas su posebno zbunjeni jer je bilo najava da će Putin proglasiti opštu mobilizaciju i dodatno pripretiti vojnim arsenalom svetu pa su odlučili da ne prenose paradu iz Moskve. Možda su mogli umesto toga da repriziraju obraćanje predsednika Vučića i još jednom dokažu sav besmisao srpske politike”, kaže za naš list Zoran Vuletić.\nBranislav Grubački Guta, osnivač Novog optimizma, se nada da je skaradnost skupa u Moskvi zabrinula čak i čelnike RTS-a.\n“U trenutku kada ni sami ne znamo da li smo za tu ‘zlu’ Evropu ili našu ‘braću’ Ruse, nije dobro dovoditi se u situaciju da, kako bi to u komunizmu rekli, ‘zglajznemo’. Dok Komitet Otadžbinske Uprave Srpske napredne stranke ne kaže eksplicitno kuda ide Srbija do tada će biti ovakvih (ne)poteza. Mada, podsetio bih ipak i čelnike RTS-a, kao i rukovodstvo Srbije, da će i nejasno izjašnjavanje u ovoj situaciji ipak imati posledice”, ističe Grubački.\nParada pobede, RTS, Rusija


Potpredsednik kineske Nacionalne komisije za razvoj i reforme Ning Đidže, ministarka saobraćaja Srbije Zorana Mihajlović i ministar za inovacije i tehnološki razvoj Mađarske Laslo Palkovič, Beograd\nU izgradnju regionalne brze pruge trebalo bi uključiti i Severnu Makedoniju i Grčku, izjavila je Zorana Mihajlović, ministarka saobraćaja i građevinarstva u Vladi Srbije. Ova inicijativa, kako kaže sagovornik Radija Slobodna Evropa (RSE), mogla bi da znači još veći uticaj Kine u regionu, koja u Srbiji već finansira deo železničkog koridora između južne i centralne Evrope.\n„Strateška inicijativa Kine ’Pojas i put’ značajnu tačku ima u grčkoj luci Pirej. Da bi se njihova roba transportovala do tržišta Evropske unije, ona mora da prođe kroz Severnu Makedoniju i Srbiju. Tako da su Kinezi dosta uložili u srpsku infrastrukturu da bi joj troškovi transporta kasnije bili jeftiniji. Takođe, imaju dogovore sa vlastima u Skoplju oko modernizacije i izgradnje autoputa kroz Severnu Makedoniju“, kaže za RSE Stefan Vladisavljev, programski asistent u Beogradskom fondu za političku izuzetnost, o motivima Pekinga za velike poslove u ovom delu sveta.\nPredstavnici Srbije, Kine i Mađarske 5. jula 2019. u Beogradu osmi put su se sastali na razgovorima u vezi sa rekonstrukcijom železnice od Beograda do Budimpešte, procenjenoj na dve milijarde dolara, i saopštili da se radi na dve deonice od Beograda do Novog Sada i da su potpisani ugovori za rekonstrukciju pruge od Novog Sada do Subotice. Na osnovu ugovora o zajmu, potpisanog pre godinu dana u Sofiji, izgradnju deonice Novi Sad-Subotica dugu 107 kilometara sa 943 miliona dolara finansira konzorcijum kineskih kompanija.\n„Uz podršku srpske strane, već prošle godine smo počeli izgradnju deonice Beograd-Stara Pazova i očekujemo da ćemo je što pre završiti. Očekujemo da ćemo deonicu od Novog Sada do Subotice početi od sledeće godine“, rekao je u Beogradu Ning Đidže, potpredsednik kineske Nacionalne komisije za razvoj i reforme.\nUsklađenost ove kineske investicije sa standardima Evropske unije prati notifikaciono telo, kako je navela ministarka saobraćaja Zorana Mihajlović, strana kompanija koju je na tenderu izabrala Vlada Srbije, a od strane EU već je bilo pitanja o saradnji Srbije i Kine.\n„Tu zaista nema nikakve brige. U ugovorima sa našim kineskim prijateljima jasno piše da sve što se radi i ugrađuje, sve od početka do kraja, mora da bude u skladu sa evropskim standardima“, rekla je Mihajlović.\nIz kineskih izvora finansira se i deonica broj jedan, od Beograda do Stare Pazove, dok drugu, Stara Pazova – Novi Sad, Srbija gradi novcem iz ruskog kredita za modernizaciju srpske železnice koji prema sporazumu iz 2013. godine ukupno vredi 800 miliona dolara. Projekat izgradnje brze pruge Beograd – Budimpešta, dužine 350 kilometara, započet je 2014. u Beogradu na samitu šesnaest država centralne i istočne Evrope i Kine, a ugovor o modernizaciji prve deonice potpisan je maja 2017. u Pekingu.\nStefan Vladisavljev kaže da je interes Srbije obnova katastrofalne železničke infrastrukture i pretpostavlja da je Kina izabrana zbog “lakše procedure” za pozajmicu.\n“Kinezi su se našli kao partner koji je bio voljan da bez mnogo pitanja dodeli finansijska sredstva. Kada se potpisuju ugovori sa Kinom o zajmovima oni ne dolaze uz neke druge uslove koji dolaze recimo kada se potpisuju sa Svetskom bankom ili Evropskom investicionom bankom. Dakle nema nekih propratnih uslova koji se tiču generalno vladavine prava ili poboljšanja prava radnika”, navodi Vladisavljev.\nProsečna brzina vozova u Srbiji je od 40 do 50 kilometara na sat, kako je ranije saopštavano iz srpske Železnice, a na pojedinim prugama ne idu brže od 10 kilometara na čas. Od Beograda do Budimpešte vozom se stiže za osam sati, dok, na primer, danas popularnim električnim trotinetima Beograđani kroz grad putuju brzinom od 25 kilometara na sat.\nZato je krajnje vreme da se, kako tvrdi ministarka Zorana Mihajlović, od glavnog grada Srbije do prestonice članice Evropske unije Mađarske, od 2023. putuje mnogo brže.\n“Pre pet godina krenuli smo sa idejom da gradimo prugu kojom će se ići 160 kilometara na sat. Nakon toga smo se zajednički dogovorili da radimo brzu prugu na 200 kilometara na čas”, kaže Mihajlović.\nDo tada, stanovnici Srbije voziće se prugama građenim od 1881. do 1884, železnicom koja je bila deo Orijent ekspresa, a vreme čekanja vozova i putovanja moći će da prekraćuju i čitajući roman čuvene Agate Kristi o detektivskoj istrazi na toj čuvenoj liniji napisan daleke 1934.\nDa li će brza pruga biti završena kako je i planirano zavisiće i od procene Evropske unije o poštovanju evropskih regulativa.\nStefan Vladisavljev smatra da su poslovi sa Kinom bili od koristi za Srbiju.\n“Evropska unija još uvek nije iskazala zabrinutost zbog saradnje Srbije i Kine. Što ne znači da se, ukoliko dođe do promene direktnih politika EU, u budućnosti neće postaviti pitanje sve većeg nivoa te kooperacije”, zaključuje Vladisavljev.\nKina je u opticaju i za izgradnju dela pruge Beograd-Budimpešta kroz Mađarsku gde su se, kako su 2018. saopštili mađarski zvaničnici, na tender prijavili konzorcijumi u kojima su mađarska i kineska preduzeća.


Gardijan: Australijske specijalne jedinice optužene za nezakonita ubistva civila u Avganistanu | Hronika\nPočetna strana > Hronika > Gardijan: Australijske specijalne jedinice optužene za nezakonita ubistva civila u Avganistanu\nGardijan: Australijske specijalne jedinice optužene za nezakonita ubistva civila u Avganistanu\nIzveštaj australijske vojske o nezakonitim ubistvima civila u Avganistanu, koja su počinili pripadnici njenih specijalnih jedinica, nudi neugodan opis duboko zabrinjavajućih dešavanja skrivenih u dalekim zonama ratovanja, poput naredbi mladim vojnicima da hladnokrvno ubiju nenaoružane ljude da bi se "okrvavili", prenosi Radio slobodna Evropa pisanje svetskih medija.\nIzveštaj sudije general majora Pola Breretona navodi da su australijske specijalne snage navodno umešane u ubistva 39 avganistanskih civila, koja su potom prikrivana izmišljenim pričama i podmetanjem oružja, ukazuje Gardijan, prenosi RSE.\nNeki incidenti opisani u izveštaju duboko su zabrinjavajući, ističe list, dodajući da dokazi sugerišu da su pretpostavljeni naređivali hladnokrvna ubistva zatvorenika, kako bi se mladi vojnici "okrvavili", odnosno izvršili svoje prvo ubistvo.\nU osuđujućem izveštaju, kako piše Gardijan, navodi se da je u 23 incidenta ubijeno 39 Avganistanaca, većinom zatvorenika, bilo iz ruku australijskih specijalnih snaga bilo po njihovom nalogu. Nijedno ubistvo nije bilo u žaru borbe i sva su se dogodila u takvim okolnostima da, ako ih prihvati porota, predstavljaju ratni zločin. Neki od odgovornih za ubistva još su u australijskim odbrambenim snagama.\nKomandant australijskih odbrambenih snaga Angus Kembel rekao je da je prihvatio svih 143 preporuka iz izveštaja, uključujući prosleđivanje slučaja u kancelariju specijalnog istražitelja da se razmotre potencijalni krivični slučajevi, jer je njegova dužnost da "popravi stvari".\nDo 19 sadašnjih ili bivših vojnika, uglavnom iz Specijalne vazdušne službe (SAS), suočiće se s krivičnom istragom posle nalaza istrage o ubistvima i zlostavljanjima pripadnika specijalnih snaga u Avganistanu od 2006. do 2013. godine, ukazuje Tajms, ističući da u znatno redigovanoj verziji objavljenoj u četvrtak, 19. novembra, nisu identifikovane osobe koje su navodno počinile ili naredile ubistva.\nIzveštaj objavljen posle više od 500 intervjua i pregledanih desetina hiljada dokumenata i fotografija, više nivoe komandnog lanca je oslobodio sumnje za desetine ubistava, dok je za najgore zločine optužio grupu komandanata patrola, obično iskusne desetare i narednike, koji predvode patrolne timove za specijalne operacije, ističe Tajms, dodajući da izveštaj ukazuje da su vojnici pristajali na zločine, jer su komandanti patrola u SAS "polubogovi" od kojih zavisi vojnička karijera.\nNavodi iz izveštaja sa šokom su dočekani u Australiji, koja se pridružila američkoj kampanji u Avganistanu ubrzo posle terorističkih napada na SAD 11. septembra 2001, piše Vašington post i ističe da nema garancija da će istraga rezultirati osudama.\nIskazi oko 420 svedoka tokom istrage nisu prihvatljivi na sudu a, dodaje američki list, nije izvesno ni da će čvrsto povezani pripadnici specijalnih snaga svedočiti jedni protiv drugih na javnim sudjenjima. Istražitelji su takođe ustanovili da su neki vojnici koristili tehnike za izbegavanje davanja informacija, koje su naučili u slučaju da ih ispituje neprijatelj.\nTakođe postoji mogućnost političkog mešanja, dodaje Vašington post.\n"Čak i tamo gde su dokazi očigledno jaki i jasni, nailazilo se na zamke, kako političke, tako i u narodu", navodi se u izveštaju i dodaje da se može očekivati da australijski tužioci naiđu na slične prepreke.\nVojnici SAS, kako dodaje Vašington post, imaju svoje pristalice u Australiji. Portparol milijardera Kerija Stouksa, koji je vlasnik više medija i koji je pomogao u osnivanju fonda za pripadnike te jedinice, rekao je da bi taj fond mogao da pruži finansijsku podršku za pravne i druge troškove sadašnjim i bivšim članovima SAS.\nPosebno upečatljiv deo Kembelovog obraćanja, prema oceni BBC, bio je kada je opisao kako su mlađi vojnici bili primorani da ubiju nenaoružane civile da bi izvršili "prvo ubijanje".\nOn je potom rekao kako su pored žrtava podmetani radio oprema i oružje, da bi delovalo da je reč o neprijateljima ubijenim u akciji.\nObjavljena verzija izveštaja, iako veoma redigovana bez detalja o određenim incidentima ili određenim pojedincima, sasvim je dovoljna da bi to bilo neugodno štivo za vojsku, vladu i australijsku javnost, podvlači britanski javni servis.\nBBC ukazuje i da su drugi učesnici rata u Avganistanu suočeni s optužbama o ratnim zločinima. Međunarodni krivični sud ranije ove godine počeo je istragu o navodnim ratnim zločinima SAD i drugih u avganistanskom sukobu. Očekuje se da će biti ispitane akcije talibana, avganistanske vlade i američkih trupa od maja 2003. godine.\nOsuđujuća predstava bezobzirne kulture unutar australijskih specijalnih snaga nudi izvanredan javni opis zlostavljanja, koja često ostaju skrivena u udaljenim ratnim zonama, ocenjuje Njujork tajms.\nIzveštaj takođe predstavlja upadljivi kontrast u odnosu na kako su se SAD suočile sa svojih 19 godina ratovanja u Avganistanu, ocenjuje Njujork tajms, dodajući da je američki predsednik Donald Tramp nedavno pomilovao trojicu pripadnika vojske zbog ratnih zločina i druga nezakonitih dela.\nIako je bilo mnogo više navoda o zločinima pripadnika američkih snaga od onih koje je dokumentovala Australija, malo je njih završilo formalnom istragom, pri čemu vojni zvaničnici SAD takvo ponašanje prikazuju kao retkost. Uz to, dodaje Njujork tajms, SAD nikada nisu išle toliko daleko da eliminišu čitavu jedinicu umešanu u zločine, kako je Australija najavila.


Telegraf\t05.08.2018 18:34\nOni trenutno pretražuju Dunav ispod Mosta slobode, jer su očevici ranije javili policiji da je skočila u reku u kasnim satima.\nOd subote traje potraga ronioca, a njihova akcija nastavljena je i tokom nedeljnog popodneva. U potragu je uključena i policija.\nZa to vreme porodica Božić drži se za tananu slamku nade da je njihova Aleksandra negde drugde, živa i zdrava, mada od nje nema ni glasa od subote noću, kada je poslednji put viđena u restoranu „Lazin salaš“ u centru grada.\nPrema saznanjima „Novosti“, u subotu , u dva časa i 40 minuta posle ponoći, građani su javili policiji da je s Mosta Slobode skočila devojka „plave kovrdžave kose u beloj majici kratkih rukava, sivom duksu oko struka i šorcu bele boje.\nZvao je proteklih sumornih sati sve Aleksandrine prijatelje i poznanike, a najčešće sestrina dva broja mobilnog telefona. Uzalud, uvek isti glas: „Pozvani korisnik trenutno nije dostupan.“


Protiv Todorića ponovo podignuta optužnica - TopVesti.rs\neKapija | pre 26 minuta\n0 komentara Protiv bivšeg predsednika Uprave koncerna Agrokor, Ivice Todorića i još 14 osoba ponovo je Okružno državno tužilaštvo u Zagrebu podiglo optužnicu koja je prethodno, sredinom novembra prošle godine, povučena. U novoj optužnici on se sa saizvršiocima tereti za ista krivična dela kao i u prethodnoj, osim što su ona, po dopunskoj istrazi, bolje\nFoto: BETAPHOTO/MILAN TIMOTIĆ 0 komentara Ilon Mask kaže da Tesline nove fabrike u Nemačkoj i SAD „gube milijarde dolara“ zbog nestašice baterija i prekida snabdevanja u Kini, piše BBC. Ovaj milijarder je fabrike u Berlinu i Ostinu u Teksasu nazvao „gigantskim pećima za novac“, a poslednjih nedelja Musk je upozoravao i na otpuštanje radnih mesta u\nNove Tesline fabrike gube milijarde dolara Osnivač kompanije SpaceKs i izvršni direktor Tesle Elon Musk posetio je gradilište Tesline gigafabrike u Nemačkoj. Ilon Mask kaže da Tesline nove fabrike u Nemačkoj i SAD „gube milijarde dolara“ zbog nestašice baterija i prekida snabdevanja u Kini. Ilon Mask je fabrike u Berlinu i Ostinu u Teksasu nazvao „gigantske\nNove fabrike Ilona Maska u Nemačkoj i Americi „gube milijarde dolara” zbog nestašice baterija i poremećaja u snabdevanju u Kini. Mask je fabrike u Berlinu i Ostinu nazvao „gigantskim pećima za novac”. Zbog zaključavanja izazvanog pandemijom koronavirusa ove godine u Kini, uključujući i Šangaj u kojem Tesla ima ogromnu fabriku, došlo je do otežanog\n"MOJE GIGANTSKE PEĆI NOVCA GUBE MILIJARDE" Dva faktora Teslu opasno koštau svaki dan, a protiv njih Mask nikako ne može


KAD JE BAL NEK JE BAL: Vulin dobio još jedno priznanje - Naša Borba\nVulin i novo priznanje\nMinistru odbrane i predsedniku Radne grupe za mešovite migracije Aleksandru Vulinu danas je dodeljeno priznanje „Čovek među ljudima“ Komesarijata za izbeglice i migracije Republike Srbije. Ovo je treće opriznanje koje je Vulin dobio u poslednjih nekoliko nedelja.\nPriznanje, koje se prvi put dodeljuje ličnosti koja nije pripadnik Komesarijata, ministru Vulinu uručio je komesar za izbeglice i migracije Vladimir Cucić tokom današnjeg obilaska prihvatnog centra za migrante u Obrenovcu, saopštilo je ministarstvo Odbrane.\nVulin je istakao da je za njega velika čast što je dobio priznanje “Čovek među ljudima” i što je prvi koji je to priznanje dobio, a da nije pripadnik Komesarijata za izbeglice i migracije.\n“Od ovih ljudi je to ogromno priznanje, to su hrabri, vredni ljudi, to su ljudi koji su bili tu u najtežim trenucima 2015. godine, kada je dnevno u ovu zemlju ulazilo i po 10.000 ljudi, to su ljudi koji nisu napuštali svoje mesto ni kada je bilo mnogo teže nego danas, koji se nisu plašili ni bolesti ni migranata, ni bilo čega što može da im se desi, koji su uvek stajali uz svoju zemlju i uz svoj narod. To su ljudi koji su tu još od ‘Oluje’, ovo su ljudi koji su prihvatali naše prognanike na Rači, koji su videli šta znače interno raseljeni Srbi sa Kosova i Metohije kada moraju da se sklanjaju od šiptarskih terorista. Ovo su ljudi koji su kroz ovu zemlju proveli više od milion migranata, a nisu dozvolili da se desi nijedan jedini ozbiljniji incident. Ovo su ljudi čije poštovanje i čija zahvalnost puno znače, a svi mi treba da ih poštujemo i da im budemo zahvalni”, poručio je ministar Vulin.\nGovoreći o značaju priznanja “Čovek među ljudima”, komesar za izbeglice i migracije Vladimir Cucić istakao je da je velika stvar kada godinama, malo, ali veoma opterećeno preduzeće kao što je Komesarijat za izbeglice, ima podršku čoveka koji bez obzira u kojoj je instituciji i dužnosti, ima dobar i pošten osećaj za to kako treba odgovoriti na nebrojene izazove u prethodnih nekoliko godina.\n“Sa ministrom Vulinom počeo sam da sarađujem dok je bio u Kancelariji za Kosovo i Metohiju, nastavio dok je bio ministar za rad, zapošljavanje, boračka i socijalna pitanja, i imao posebno veliku sreću da u okviru dve velike krize sa njim, kao predsednikom Radne grupe za upravljanje mešovitih migratornih tokova sarađujem od 2015. godine. Današnje priznanje nije ništa neočekivano, ono je verovatno trebalo da dođe i ranije, ali smo u ovoj 2020. godini mnogo stvari morali da podredimo pandemijskim uslovima, te tek sada, na ovaj način mi odajemo priznanje Aleksandru Vulinu kao čoveku među ljudima”, istakao je Cucuć izražavajući duboko uverenje da je to priznanje zaslužio svojim ukupnim delovanjem.\nCucić je posebno istakao izuzetnu saradnju sa Ministarstvom odbrane, dodajući i da je malo jedinica u Vojsci Srbije sa kojima nisu sarađivali u prethodnom periodu.\n“Još jednom, izražavam punu zahvalnost i puno priznanje za sve ovo što je svih ovih godina radio ministar Vulin. Postoje tri stvari koje nikad nisu osporili Srbiji, a jedna od njih za koju nam ‘skidaju kapu+ je upravljanje migrantskom krizom, a Aleksandar Vulin je predsednik te Radne grupe, što samo po sebi govori koliko i na koji način se posvetio i koliko je uspešan u tome”, zaključio je Cucić, navodi ministarstvo odbrane.\nPrethodni tekstVLASTI SE MENJAJU, ONI OPSTAJU: 9 neuništivih poslanika\nSledeći tekstHAOS NA GRANICI: Migranti nasrtali na srpsku policiju, meštani uplašeni (VIDEO)


Ned, 2018-04-22 01:33\nKadeti OK Desetka osvojili su prvo mesto na prvenstvu Nišavskog okruga i stekli pravo učešća na prvenstvu Srbije. Desetka je do titule najbolje ekipe Nišavskog okruga stigla sa šest pobeda iz isto toliko utakmica.\nNed, 2018-04-08 00:08\nSeniori odbojkaškog kluba Desetka pobednici su Druge lige - Istok za sezonu 2017/2018. U poslednjem kolu Desetka je maksimalnim rezultatom 3:0 savladala Topličanin 97 iz Prokuplja i tako osvojila prvo mesto sa 15 pobeda i samo 1 porazom.\nSub, 2018-04-07 23:53\nPosle juniorske konkurencije odbojkašice Millenniuma osvojile su titulu najbolje ekipe Nišavskog okruga i u kadetskoj konkurenciji. Po završetku utakmice poslednjeg šestog kola između ekipa Millennium i Stampedo, koja je završena rezultatom 3:0 usledila je ceremonija dodele pehara i medalja.


Vlajkov: Bugarska nastavlja da podržava proširenje EU - European Western Balkans\nBEOGRAD – Glavni rezultat bugarskog predsedavanja Evropskom unijom jeste vraćanje na agendu pitanje njenog proširenja na Zapadni Balkan, izjavio je danas ambasador te zemlje u Srbiji Ratko Vlajkov.\n“Uspeli smo da ubedimo partnere iz EU da se fokus ponovo mora usmeriti na zemlje Zapadnog Balkana, a posebno Srbiju. Iako se ranije nije govorilo o tome, govor predsednika EK Žan Klod Junkera pokazao je da je to ponovo važno, a Srbiji je dat i moguć datum”, poručio je ambasador.\nOn je, na završnoj konferenciji projekta “EU, Srbija i Zapadni Balkan” rekao da će Bugarska, i pored toga što više ne predsedava EU, nastaviti da podržava politiku proširenja, ali i Srbiju u nastojanju da izvrši sve neophodne reforme, sa kojima se ne sme praviti kompromis.\nVažnu ulogu, smatra, odigralo je i učesće srpskog predsednika Aleksandra Vučića na Samitu u Sofiji, gde je postala jasna vodeća uloga Srbije u regionu.\nVlajkov je rekao i da je jasan napredak Srbije u reformama poglavlja u vezi sa najtežim poglavljima koja se tiču vladavine prava, ali i unapređenje dijaloga Beograda i Prištine.\nUpitan kako tumači ponavljanje nekih primedbi u vezi sa vladavinom prava u izveštajima EU, Vlajkov je rekao da su primedbe iste jer se odnose na najteže oblasti.\n“Vrlo je teško da posle decenija autoritarnog razvoja jedno društvo pređe na zrelu demokratiju. I u mojoj zemlji postoje i vide se tzv. recidivi iz prošlosti”, ukazao je ambasador.\nOsnivač udruženja Eurobalkan, koje je pokrenulo projekat, Slavenko Grgurević rekao je da je Bugarska jasno viđena u međunarodnim krugovima kao ozbiljan faktor dobrosusedske saradnje u regionu Zapadnog Balkana i dodao da veruje da se to neće završiti njenim predsedavanjem.\n“Pomoć komšija je jako važna, ali i da sami stvorimo standarde da možemo da žiivimo do momenta kada postanemo članica”, istakao je on.\nNajvažnije što je Srbija uradila za šest meseci bugarskog predsedavanja, smatra, jeste formiranje IT klastera, smanjenje referentne kamatne stope NBS i rešeni problemi u platnom bilansu.\nKao predstavnik sektora malih i srednjih preduzeća govorio je vlasnik kompanije “Biomelem” Zoran Ilić, koji je istakao važnost vladavine prava i za preduzetnike, kako bi mogli da se oslone na zakon i državu.\nDa bi srpski privrednici bili uspešni na evropskom tržištu, prema njegovom mišljenju, potrebna je autentičnost.\nOn je rekao i da bi poželjna bila dobra saradnja srpskih i bugarskih preduzetnika, koji imaju potencijal da svetkom tržištu ponude nešto autentično, a ne projekte unificirane u multinacionalnim kompanijama.\n“Na kraju, svaka vlada mora da stvori ambijent za poslovanje i jak pravosudni sistem na koji možemo da se oslonimo. U tome nam posebno može pomoći Bugarska kao članica EU”, zaključio je Ilić.\nRatko VlajkovSamit u SofijiSlavenko GrgurevićVida Petrović Škero


Polovni Trane oprema za kompresore oglasi za prodaju - Mascus Srbija\nNalazite se ovde: Mascus Srbija > Gradjevinarstvo > Oprema za kompresore > Sušilice sa kompresivnim vazduhom > Trane\nPolovna Trane sušilice sa kompresivnim vazduhom na prodaju\nPregledajte oglase polovnih Trane sušilice sa kompresivnim vazduhom za prodaju širom Evrope. Najnoviji oglasi se nalaze na vrhu. Da biste sortirali ove polovne Trane sušilice sa kompresivnim vazduhom kliknite na sort dugme kao što su brend, godište, cena, sati korišćenja, država. Da biste tražili polovne sušilice sa kompresivnim vazduhom za prodaju kliknite na link.\nOvde je kompletna lista polovnih Trane sušilice sa kompresivnim vazduhom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Trane sušilice sa kompresivnim vazduhom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”.


Godinu dana nakon što su se dve kompanije spojile i stvorile jedan od vodećih svetskih lanaca supermarketa, neto dobit grupe je skočila za 68,2 odsto na 355 miliona evra, izveštava agencija Frans pres.\nGrupa je povećala ciljanu uštedu troškova do 2019. godine na bazi snažnog rasta poslovnih rezultata. "Očekujemo da ćemo do 2019. godine ostvariti bruto sinergiju od 750 miliona evra, od čega će 250 miliona biti uloženo u naše brendove", naveo je glavni izvršni direktor Dik Boer u saopštenju prosleđenom iz sedišta grupe u blizini Amsterdama.\nProdaja je u drugom kvartalu porasla za 67,3 odsto na 16,1 milijardu evra, dodao je Boer.\nGrupa očekuje blizu 3 milijarde evra od onlajn prodaje u 2017. godini, dok do 2020. planira prodaju na e-tržištu u vrednosti 5 milijardi evra.\n“Ahold” i “Delhaize” su okončali spajanje u julu prošle godine, nakon što su dobili odobrenje od američkih regulatornih organa. Dve kompanije zajedno imaju 6.500 prodavnica u Evropi i Sjedinjenim Američkim Državama, među kojima su i takvi lanci kao što su: “Giant” i “Food Lion”, i zapošljavaju ukupno 370.000 ljudi, dodaje Frans pres.\n“Ahold Delhaize” je jedan od najvećih maloprodajnih lanaca u Srbiji, zastupljen sa brendovima “Maxi”, “Tempo”, Shop&Go” i “Tempo express”.


Tema: Mesečeve mene\nJos u doba anticke Grcke, Hipokrat je preporucivao da se ne izvode nikakve hiruske intervencije, ako se u tim danima Mesec nalazi u sazvezdju odgovarajuceg organa ljudskog tela, kojim upravlja taj zaodijacki znak. Npr: ako je trebalo uraditi operaciju stomaka, Hipokrat nije dozvoljavao da se uradi nikakav hiruski zahvat dok Mesec boravi u sazveudju Raka; ako se nalazio u sazvezdju Skorpiona nije dozvoljavao zahvate na nosu, prostati ili na genitalnim organima; ako se nalazio u Jarcu, nije dolazila u obzir neka stomatoloska intervencija ili vadjenje zuba. Trebalo je cekati da prodje tri dana, dok Mese ne napusti taj zodijacki znak. Lekari i strucnjaci koji rade na psihijatrijskim odeljima dobro znaju - da osobe koje su krke psihicke gradje ili labilne, tesko podnose promene u periodu "Punog Meseca".\n• ako zelite da krenete sa dijetom, pocnite sa kurom prvog dana za vreme mladog Meseca;\n• ako zelite da pozajmite novac, otvorite kredit, da promenite posao ili zapocnete novi, pripremate se za polaganje ispita, za putovanje - najbolje je da to ucinite u vreme dok se Mesec nalazi u fazi od 3/4 do mladog Meseca.\n• ako treba da idete na neku lekarsku kontrolu ili hirusku intervenciju, izbegavajte da to cinite u fazi punog Meseca.\n• ako skracujete kosu, nesto menjate na svom fizickom izgledu ucinite to u fazi mladog Meseca.\n• dobri uslovi za uspeh u sportu, takmicenju, ribolovu, lovu ili u igrama na srecu su u periodu faze od 2/4 do punog Meseca.\n• ako treba da ozvanicite neki dogadjaj u ljubavi, porodili ili braku najbolje je da to ucinite u vreme dok se Mesec nalazi u fazi mladog Meseca do 1/4.\nako treba da ucestvujete u nekom sporu ili u sudskom procesu najbolji period je faza od 3/4 do punog Meseca.\n• ako treba da treba da zapocnete sa nekom velikom promenom u svom zivotu (neki znacajan dogadjaj ili obelezje) najbolje je da to ucinite u periodu od faze mladog Meseca do 3/4.\n• ako kupujete neke nove stvari (odevne, kucne ili prakticne alatke) najbolje je da to ucinite u fazi od punog meseca do 2/4.\n• ako osecate losu koncentraciju, umor ili zdravstvene tegobe i osetljivost organizma obatite se nekom za savet ili strucnu pomoc u periodu od mladog meseca do 3/4.


Opre Roma Srbija: Kovid je samo ogolio probleme romske zajednice koji su predugo ignorisani\nBeta 30. januara 2022. 10:40\nRomska zajednica u Srbiji svakodnevno ima probleme koji su u korona krizi predstavljeni kao preteći po život, a kovid je tu situaciju samo pogoršao i ogolio probleme koji su predugo ignorisani, izjavio je danas jedan od osnivača pokreta Opre Roma Srbija Stevica Nikolić.\n„Dve trećine Roma ne mogu da priušte prepisane lekove ili plate testiranje na kovid-19. Mi smo siromašniji i od najsiromašnijih zajednica i u apsolutnom smislu (bez osnovnih resursa za život) i u relativnom smislu (u poredjenju sa drugim siromašnim kategorijama). Bili smo posebno pogodjeni ovom krizom i to upravo zato što su naši problemi bili i jesu predugo ignorisani“, rekao je Nikolić za agenciju Beta.\nOn je istakao da su Romi najveća etnička grupa u sektorima sa najvećim gubitkom radnih mesta tokom 2021. godine, objašnjavajući da je kriza nesrazmerno uticala na Rome, kao i da su „u većem riziku da se zaraze i umru od posledica virusa od bilo koje druge grupe“.\n„Ovakvo zdravstveno stanje posledica je loših životnih uslova. Državna strategija prepoznaje lošu infrastrukturu u romskim naseljima i kaže da u 38 odsto romskih naselja nijedan stambeni objekat nije priključen na vodu, a više od 70 procenata nije priključeno na kanalizacionu mrežu, iako je pravo na vodu eksplicitno zaštićeno kao posebno ljudsko pravo. Imajući ovo u vidu, pranje ruku i održavanje osnovnih preventivnih mera koje se preporučuju je bio luksuz za romsku zajednicu“, naglasio je Nikolić.\nObjasnio je da, prema podacima Regionalnog saveta za saradnju Roma (RCC) u 2020. godini, tri od četiri romska deteta nisu dobila pomoć tokom nastave putem interneta, niti od nastavnika niti od drugova i drugarica iz razreda, a stopa napuštanja škole je povećana za skoro 11 posto na regionalnom nivou, uglavnom zbog teške finansijske situacije porodica, jer je svaki drugi Rom prijavio smanjen prihod.\n„Zbog medijske stigmatizacije Roma koja traje decenijama, stvoren je medijski okvir iz kojeg romska zajednica teško izlazi. Predrasude prema nama prevazilaze domen ličnog mišljenja, postali su političko oružije za manipulaciju javnim mnjenjem zarad jeftinih političkih poena. Što ima direktne posledice na naš život. Svima je jasno da postoji istorijski, sistemski rasizam, čiji su uzrok ekonomski interesi“, kazao je on.\nNikolić je istakao i da vlada meri kakav će uticaj imati na javno mnjenje svaka nova mera koju donosi vezano za Rome, jer takve mere, prema njegovim rečima, često nisu popularne i donošenjem takvih odluka „gube se politički poeni“, uz ocenu da je to politička kultura koja se gaji decenijama u nazad u odnosu prema Romima.\n„Kao i u situaciji sa kovidom, reaguje se uglavnom reaktivno nakon neke nesreće, dok se ne utiče na uzroke problema, odnosno na rasizam i isključenost iz javnog i političkog života“, naglasio je on.\nIstakao je da pokret Opre Roma smatra da bez toga da su Romi deo političkih odluka i bez toga da učestvuju u procesima odlučivanja i konsultacija, nije moguće napredovati.\n„Za nas je od krucijalne važnosti da se obezbediti prostor u kom se čuje glas i običnog naroda na koji sve odluke direktno ili indirektno utiču“, rekao je Nikolić agenciji Beta.\nPrema njegovim rečima, praksa je pokazala da, kada se govori o osnaživanju Roma i Romkinja, uglavnom se misli na radionice o diskriminacije, ili edukativne programe nevladinih organizacija koji nemaju epilog, dok romska zajednica na svim konsultacijama ističe da želi da radi, kao i da su spremni na sve te programe i radionice ukoliko će im stvarno doneti posao.\n„Isključivanje Roma i Romkinja sa tržišta rada ima značajne konsekvence na budžet države. Na primer, ako Romi uspeju da nadju posao u formalnoj ekonomiji u Srbiji dobit od povećane produktivnosti bi se, prema proceni Svetske banke za 2017, kretala od 314 miliona evra do 1,28 milijardi evra godišnje“, kazao je Nikolić.\nOcenio je da postoji sve veća hrabrost za suočavanje sa nagomilanim problemima koji su decenijama ignorisani od kada Opre Roma Srbija postoji i od kada su kroz dijaloge sa romskom zajednicom artikulisali najvažnije prioritete i predstavili ih donosiocima odluka, i dodao da se sve više gleda u potencijal romske zajednice.\nNikolić je naglasio da se prepoznaje i akademski potencijal Roma koji je do skoro bio potpuno ignorisan i dodao da je uveden prvi program za visokoobrazovane Rome i Romkinje za rad u javnoj administraciji, čiji je cilj da poveća prisustvo Roma i Romkinja u javnim institucijama.\n„Ovo je značajan korak ka demokratizaciji Srbije, jer reflektovanje demografije stanovništva Srbije u javnoj upravi je značajan korak ka pravednijem društvu i poštovanju Ustava“, naglasio je Nikolić.\nIstakao je da, prema podacima Fonda za obrazovanje Roma, u Srbiji postoji više od 1.000 visokoobrazovanih Roma i Romkinja, spremnih da dobiju šansu da ostvare svoj potencijal i daju doprinos svojoj državi, a ne nekoj u inostranstvu, i na taj način razbiju predrasude o Romima.


Nedžad i Ajša Mulić zajedno predvode KŽK Čelik - Zenicablog\nNedžad i Ajša Mulić zajedno predvode KŽK Čelik\nNedžad i Ajša Mulić zajedno predvode KŽK Čelik – Košarkašice Čelika večeras su u zeničkoj Areni odigrale meč 13. kola prvenstva BiH protiv ekipe Orlovi. Na kraju su očekivano slavile gošće, koje su novom pobjedom ostale u igri za sami vrh tabele.\nZeničanke ove sezone igraju s veoma mladom ekipom, jedino su Anida Ćorović i Sedina Halimić dvije igračice, koje imaju preko 20 godina, ostale košarkašice su uglavnom kadetkinje i juniorke, koje su popunile roster prve ekipe.\nNedavno smo pisali da je KŽK Čelik ostao bez trenera Almira Šišića, koji je zbog privatnih obaveza napustio klupu Zeničanki. Njega je na mjestu trenera zamijenio Nedžad Mulić, bivši košarkaš Čelika i trener mlađih uzrasta u nekoliko zeničkih klubova. On će ekipu voditi do kraja sezone.\nInteresantno je bilo večeras u Areni, posebno u redovima domaće ekipe, budući da je u ekipi otac trener seniorskog tima, a njegova kćerka igračica seniorske ekipe KŽK Čelik.\nNedžad Mulić, kako smo gore već naveli trener je ekipe Čelika, dok je njegova 15-godišnja Ajša Mulić kćerka, igračica u prvom timu. Ova mlada i veoma talentovana košarkašica, kojoj predviđaju lijepu karijeru večeras je imala veliku minutažu, a bilo je interesantno posmatrati kako joj otac (trener) daje upute za igru.\nAjša Mulić po uzrastu je još kadetkinja, ali nastupa i za prvi tim, ono što smo vidjeli jeste da je mnogo toga već naučila od svog oca, a posebno kada je u pitanju odbrana, odnosno agresivan pristup, što je uz brzinu i veoma dobar šut iz vana, bila najjača karika u igri njezinog oca, koji je napravio lijepu karijeru.\nTagoviajsa mulic bih kosarka kzk celik mlade nedžad mulić premijer liga seniori talent zenica


nedelja, 06 maj 2018 19:11\nNajbolji srpski automobilista ispisao istoriju, sa 10. mesta stigao do novog trijumfa preticanjem prošlogodišnjeg TCR svetskog šampiona Vernea u poslednjem krugu i tako po drugi put pobedio na premijernom vikendu TCR Evropa šampionata turing automobila i sad ima ubedljivo vođstvo u generalnom plasmanu.\nNajbolji srpski automobilista Dušan Borković ispisao je istoriju srpskog i svetskog auto-moto sporta, pošto je trijumfovao i na drugoj trci prvog vikenda nove sezone TCR Evropa šampionata. Vozač NIS Petrol tima u saradnji sa Target competition timom u svom automobilu Hyundai i30 N sa brojem 62 na stazi Pol Rikar u francuskom Le Kasteleu startovao je kao 10, budući da propozicije takmičenja predviđaju obrnuti redosled prve desetorice iz kvalifikacija na drugoj trci. Ipak, ni to ga nije zaustavilo u pohodu ka novoj pobedi, ostvarenoj spektakularnim preticanjem u poslednjim metrima trke.\nponedeljak, 09 april 2018 11:49\nBORKOVIĆ U HYUNDAIJU KREĆE U NAPAD NA EVROPSKO PRVENSTVO\nNajbolji srpski automobilista Dušan Borković u prvoj sezoni TCR Evropa nastupiće kao vozač tima Target competition u automobilu Hyundai i30n. Srpski šampion će I ove godine nositi broj 62.


Sprečite sezonsko opadanje KOSE uz ovaj PRIRODAN ELIKSIR: Ruzmarin je glavni sastojak! – Srbijausrcu\nSprečite sezonsko opadanje KOSE uz ovaj PRIRODAN ELIKSIR: Ruzmarin je glavni sastojak!\nby admin October 13, 2021, 11:37 am 1.3k Views\nOsim toga, prirodni gubitak kose najčešće se javlja usled procesa starenja, kada se folikuli skupljaju i počnu da proizvode tanju kosu sa kraćim životnim vekom. Međutim, postoje i određeni načini da usporite proces opadanja kose pa da čak i ubrzate njen rast. Istraživanja pokazuju da je ruzmarin prilično dobar u datom procesu, najverojatnije zbog povećanja cirkulacije krvi na vlasištu.\nEvo na koje ga načine možete koristiti sa ciljem stimulisanja rasta kose, piše MagazinNovosti.


Poljska saopštila kada će Minsk dobiti pomoć Evropske unije - 07.10.2020, Sputnik Srbija\nPoljski premijer Mateuš Moravecki rekao je da će Minsk dobiti paket pomoći Evropske unije samo ako krene putem demokratizacije. Evropska unija nudi Minsku... 07.10.2020, Sputnik Srbija\nsvet, vesti, belorusija, poljska, izbori i protesti u belorusiji, evropska unija (eu)\n14:55 07.10.2020 (Osveženo: 13:50 11.10.2021)\nMateuš Moravecki je saopštio da je na sastanku Evropskog saveta jednoglasno usvojen ekonomski plan, koji je on predložio u ime Višegradske grupe za „demokratsku Belorusiju“, prenosi portal.\nPremijer je naveo sledeće elemente „Ekonomskog plana za Belorusiju“: partnerstvo tokom dugoročnih infrastrukturnih investicija u Belorusiji, početak pregovaračkog procesa o bezviznom režimu, paket za stabilizaciju beloruske ekonomije, jačanje energetske bezbednosti, poboljšanje uslova za mala i srednja preduzeća.\n„Želimo da predstavimo perspektivu ekonomskog razvoja, ekonomsku transformaciju u pozitivnom smislu, odnosno uz očuvanje svih dobrih stvari za Belorusiju. Očuvanje veza sa Rusijom i istovremeno uključivanje Belorusije u ekonomski sistem EU", objasnio je Moravecki.\nOn je istakao da će ta „perspektiva“ direktno zavisiti od pozitivnog razvoja situacije u Belorusiji, kako političke tako i javne.\n17 Septembar 2020, 14:13\n„Ovo je plan za demokratsku Belorusiju i napominjemo da je prvobitni uslov da se započne proces demokratizacije", objasnio je Moravecki.\nIstovremeno, premijer je istakao da je ovo određeni proces i Poljska je u tom pogledu, s obzirom na njenu istoriju, svakako ekspert.\nNa temu budžeta, koji EU namerava da planira za Belorusiju, Moravecki je naglasio: „To nije mnogo novca, ali istovremeno nije beznačajna suma. U pitanju je nekoliko milijardi, koje će pomoći u razvoju infrastrukture i stabilnosti, kao što je energetski sistem, jer već znamo da u velikoj meri zavisi od Rusije".


Poverenje u laboratorije | farmaceuti.com\nHome TRETMANI AKNI Opste Poverenje u laboratorije\nPoverenje u laboratorije\nNeujednačen kvalitet rada postoji kako u državnim, tako i u privatnim laboratorijama\nU vreme sankcija, kada državni sektor nije bio u mogućnosti da odgovori svim potrebama, nikle su prve privatne mikrobiološke i biohemijske laboratorije – Belladona, Hexalab, Konzilijum… Danas u Srbiji radi oko 180 registrovanih laboratorija, mikrobioloških, patohistoloških, biohemijskih, genetskih, što je zaista impozantan broj. One su našle svoje mesto, uspevaju da za kraće vreme izdaju odgovarajuće rezultate, ali i da rade širok spektar različitih analiza na jednom mestu.\nU međuvremenu, mnogo toga se promenilo, onaj ko je radio korektno, ko se trudio da održi kvalitet, taj je i opstao, a broj pacijenata koji koriste usluge privatnih laboratorija iz godine u godinu se povećava. Nekadašnje privatne laboratorije u međuvremenu su, tražeći prostor za rad, postale zavodi ili poliklinike, a oformljeno je i Udruženje privatnih laboratorija, koje će krajem maja imati svoju redovnu godišnju skupštinu, u beogradskom hotelu Slavija LUX.\nPacijenti su navikli da, ukoliko ne žele da čekaju i stalo im je da brzo dođu do kvalitetnih rezultata za neki od laboratorijskih nalaza za koji su dobili uput od svog lekara u domu zdravlja, odlaze u privatne laboratorije, plaćaju tu uslugu iz svog džepa, jer u domovima zdravlja nisu obezbeđeni uslovi da se sve sluge koje se refundiraju iz sredstava zajedničke kase zdravstvenog osiguranja rade u tim istim domovima zdravlja.\nDoskora su se hormonske analize, analize tumor markera, potvrde prisustva određenih virusa, ali i mnoge druge specifične laboratorijske analize, radile u laboratorijama domova zdravlja, isto kao i u privatnim laboratorijama. Međutim, izmenom zakonskih propisa, laboratorije u domovima zdravlja izgubile su pravo da to rade, mnoge analize prebačene su u delokrug rada samo laboratorija na sekundarnom ili tercijarnom zdravstvenom nivou, tj. rade se samo u laboratorijama bolnica, instituta, kliničko bolničkih centara i specijalizovanih zdravstvenih ustanova. Događa se da pacijenti predugo čekaju na te nalaze, pa se oni u takvim situacijama okreću privatnim laboratorijama.\n„Prema novim uredbama, laboratorije u domovima zdravlja ne mogu više da rade neke analize, na primer, hormone štitne žlezde (TSH, T3, T4), tumor markere ili, na primer, grupu važnih mikrobioloških nalaza koji se vezuju za trudnoću – TORCH (ispitivanje na toksoplazmozu, rubeolu, citomegalovirus, herpes), koji ukazuje na eventualnu opasnost od prevremenog prekida trudnoće. Dakle, sve te laboratorijske analize sada se rade u zdravstvenim ustanovama sekundarnog ili tercijarnog nivoa ukoliko pacijent ima uput za hospitalizaciju, ili u laboratorijama Torlaka, Gradskog zavoda za javno zdravlje, Instituta „Batut”, objašnjava za „White” dr Aca Đorđević, lekar specijalista ginekologije u Domu zdravlja „Dr Simo Milošević” u Beogradu.\nOn dodaje da ne zna razloge zašto je prihvaćeno takvo rešenje, jer, podseća – „laboratorije domova zdravlja ranije su radile veliki broj tih analiza, imaju odgovarajuću opremu i kadrove i mogle su biti konkurentne na tržištu zdravstvenih usluga”. Njegovo mišljenje dele i njegove kolege iz drugih domova zdravlja, nemaju pravo objašnjenje zašto je administrativnim putem ograničena paleta usluga koju pružaju laboratorije u domovima zdravlja. Neki lekari smatraju da je, na neki način, reč o nelojalnoj konkurenciji koju su dobile državne zdravstvene ustanove. Pitanje se samo nameće – zašto, kad je već usvojeno takvo rešenje, RZZO nije sklopio ugovore i sa privatnim laboratorijama, kako pacijenti ne bi skupe analize (TORCH, na primer, košta oko sto evra) plaćali iz svog džepa?\nAkreditacija i standardi\nNeujednačen kvalitet u radu postoji kako u državnim, tako i u privatnim laboratorijama, ističu stručnjaci i ukazuju da laboratorije koje su dobile dozvolu za rad od Ministarstva\nzdravlja sasvim sigurno ispunjavaju zakonom propisane uslove. Međutim, nakon otvaranja, dalji stručni nadzor u tim laboratorijama retko se sprovodi, osim povremenih poseta sanitarne ili zdravstvene inspekcije, ili nekih komisija koje su nadležne za rad privatnih laboratorija. Pri tome, akreditaciju po ISO standardima ima više privatnih nego državnih laboratorija.\n„Međutim, posedovanje specifičnog standarda za kliničko–medicinske laboratorije ISO 15189, koji od privatnih laboratorija u našoj zemlji ima jedino Beo-Lab, najbolji je način da dokažete svoju kompetentnost da radite kvalitetno, odnosno da ispunjavate sve zahteve ovog strogog međunarodnog standarda. Reč je o svetskom standardu koji definiše i postavlja zahteve za rad posebno kliničko–medicinskih laboratorija i potpuno je svejedno da li ste akreditovani od strane akreditacionog tela u Srbiji, Nemačkoj, SAD, Norveškoj – bilo gde u svetu, taj standard je isti”, objašnjava za „White” dr Nađa Stupar, lekar specijalista kliničke biohemije iz Beo-Laba.\nOna ističe da su sve tri laboratorije ove zdravstvene ustanove, koja je registrovana kao poliklinika – biohemijska, mikrobiološka i histopatološka, takođe jedine sertifikovane preko švajcarskog sertifikacionog tela SGS. Prema rečima dr Stupar, uvođenje ISQua standarda u rad državnih laboratorija u ovom trenutku zavisi od republičke Agencije za akreditaciju, u kojoj je proces formiranja standarda još uvek u toku. Konkretno, za laboratorije ti standardi još uvek nisu definisani, ima obećanja da će do toga uskoro doći, sa idejom da se sve laboratorije, kako državne, tako i privatne, akredituju i prema tim standardima.\n„Akreditacija laboratorija podrazumeva ne samo pokrivenost svih aspekata rada dokumentima, koji definišu uputstva za rad, procedure i postupke, već i obavezu tehničkih ulaganja u opremu, ulaganja u kadrove i stalnu inovaciju znanja, čime se dokazuje da u laboratoriji radi kompetentno osoblje za bavljenje tim visokostručnim poslom, da su ispunjeni uslovi adekvatnog prostora i opreme, kao i da se oprema uredno održava i etalonira”, precizira dr Stupar i dodaje da to takođe znači da se drže pod kontrolom svi aspekti procesa rada, uključujući konačno i rezultate ispitivanja, koji su, zahvaljujući posedovanju standarda, validni svuda u svetu. Ovo uliva poverenje u rezultate ispitivanja laboratorije kako pacijentima, tako i lekarima, što direktno ima uticaja na zadovoljstvo korisnika i dalji tok i ishod lečenja.\nOprema u domaćim laboratorijama je uglavnom uvozna, najčešće nosi oznaku „CE”, nju održavaju i kontrolišu zaposleni, ovlašćeni servisi i njihovi serviseri, prema propisanim standardima. Prilikom montaže i instaliranja, ta oprema mora da prođe određene testove i validacije, kao i kontrolu prilikom puštanja u rad. Laboratorijska oprema podleže i redovnom baždarenju. Na primer, automatske pipete, vage, termometri i druga oprema se etalonira prema propisima u redovnim vremenskim intervalima.\nDr Stupar ističe da Beo-Lab ima ugovore sa oko 140 privatnih klinika i ordinacija svih specijalnosti i da, kako kaže, ta saradnja sa privatnim sektorom veoma dobro funkcioniše. Na drugoj strani, zasad, ne postoji zakonska mogućnost za sklapanje ugovora sa državnim zdravstvenim ustanovama, izuzev za procedure veštačke oplodnje, gde je država procenila da ima interes da to dodatno plati iz kase zdravstvenog osiguranja. Takođe, izuzetak su i ugovori sa privatnim zdravstvenim ustanovama u kojima se obavlja dijaliza, gde se prateće laboratorijske analize rade uglavnom u privatnom sektoru, a troškovi pokrivaju iz kase RZZO. Naime, reč je o veoma teškim bolesnicima, kojima je potrebna neodložna usluga, a državno zdravstvo trenutno ne raspolaže potrebnim kapacitetima da svi oboleli od hroničnih bubrežnih bolesti kojima je dijaliza neophodna, dobiju blagovremeno odgovarajući medicinski tretman.\nOstaje da se nadamo da će uskoro sve laboratorije, državne i privatne, bez razlike, uvesti svetske standarde u svoj rad, ali i da će se naći način da pacijenti mogu svuda, kako u državnom tako i u privatnom sektoru, da obave laboratorijska ispitivanja, pri čemu će troškove pokriti kasa zdravstvenog osiguranja, ukoliko se analize rade za osiguranike i na osnovu lekarskog uputa.\nMagazine White – broj 38\nJul 18, 2010 Bred\nO virusima uopsteMoć kiseonika


Đorđević: Niko ne može da zabrani igraču da igra, ako on to želi – BiGportal.ba\nSelektor košarkaške reprezentacije Srbije Aleksandar Đorđević pričao je za Vice o kalendaru FIBA, problemu sa Evroligom, igračima iz NBA, ekspanziji basketa…\nZa Aleksandra “Sašu” Đorđevića svaki iole obimniji uvod je suvišan.\nNjegova trojka Huventudu u Istanbulu, njegov rafal Litvancima u Atini, trojka Hrvatima u Španiji, hladna glava u završnici svetskog prvenstva 1998…spisak može ići u nedogled.\nNepobitna je činjenica da je svako od nas na basket terenu želeo da bude “Sale Nacionale”, i da smo svi mi naglas uzvikivali njegovo ime kada bi nam “ušla” trojka za dvadeset i prvi poen.\n“Moje lično mišljenje, nevezano za ulogu koju imam u ovoj selekciji, je da niko ne može da zabrani igraču da igra za reprezentaciju ako on to želi. Ukoliko on ima neku malu sumnju, ili ne želi da igra, ili štaveć, uvek će naći neći izgovor – malo će ga podupreti ekipa, da mu sugeriše da ovo leto preskoči, odmori, radi nešto drugo…ali evo, da vam kažem šta je tu najveća caka.\nKlub uvek može da se pozove na neki medicinski problem, na neku staru povredu, može da se sakrije iza bilo čega. Ali ukoliko igrač oseća da može, da želi, vrata su mu otvorena i niko ne može da mu zabrani da igra za reprezentaciju. Da stavimo na kraju sve na stranu, poslednja je igračeva”, rekao je Đorđević za VICE.


Oglasila se i EU: U kontaktu smo i sa Beogradom i sa Prištinom - 28.05.2019, Sputnik Srbija\nOglasila se i EU: U kontaktu smo i sa Beogradom i sa Prištinom\nPovodom operacije hapšenja Srba na severu Kosova i Metohije portparolka EU Maja Kocijančič izjavila je za Tanjug da operacije kosovske policije moraju da budu u... 28.05.2019, Sputnik Srbija\nevropa, vesti, svet, srbija\n13:13 28.05.2019 (Osveženo: 13:27 28.05.2019)\n© Sputnik / Alekseй Vitvickiй / Uđi u foto-galerijuZastave Evropske unije ispred sedišta EU u Briselu\nPovodom operacije hapšenja Srba na severu Kosova i Metohije portparolka EU Maja Kocijančič izjavila je za Tanjug da operacije kosovske policije moraju da budu u skladu sa zakonom.\nNa pitanje Tanjuga o reakciji Brisela na hapšenje Srba na Severu KiM, portparolka EU je odgovorila da operacije policije u Kosovskoj Mitrovici, koje ciljaju „osumnjičene pojedince iz celog regiona i ostatka Kosova, na osnovu naloga suda, moraju da budu sprovedene u skladu sa zakonom“.\nDržavna duma pažljivo prati situaciju u Srbiji\n28 Maj 2019, 13:01\n„Pridržavanje vladavine prava, uključujući i pretpostavku nevinosti, jeste ono za šta se EU snažno zalaže. Policijske operacije moraju da donesu poverenje u zakon u svim zajednicama. One moraju da jačaju, a ne da slabe napore u cilju normalizacije“, izjavila je Kocijančičeva.\nOna je naglasila da EU veruje da je „potrebno više saradnje policije i pravosuđa od strane svih aktera i uz puno poštovanje Briselskog sporazuma“.\n„U kontaktu smo sa Beogradom i Prištinom i pozvali smo na krajnju suzdržanost“, kazala je Kocijančičeva.


Starija lica - Blog\nBezbednost starijih lica (65+) u saobraćaju na teritoriji grada Bora\nNa teritoriji grada Bora u periodu od 2014. do 2018. god. život je izgubilo 6 lica starijih od 65 godina, dok je 62 lica zadobilo teže ili lakše telesne povrede. Starija lica su najviše stradala kao vozači/putnici u vozilu (33; 49%), zatim u svojstvu pešaka (27; 40%), i kao mopedisti (4; 6%). Najkritičniji meseci su jul i avgust kad su smrtno stradala 4 lica, dok je njih 10 bilo povređeno.\nGrafikon 1: Osnovni pokazatelji bezbednosti starijih (65+) lica u saobraćaju na teritoriji grada Bora u periodu od 2014. do 2018. godine\nVeliko stradanje starijih lica u saobraćaju se u velikoj meri može dovesti u vezu sa dva faktora: psiho-fizička ograničenja i fizička ranjivost. Kako ljudi stare, javljaju se funkcionalna ograničenja i poremećaji, kao što su smanjenje vizuelnih i slušnih sposobnosti, produžava se vreme reakcije, sporije se kreću od mlađih osoba, javljaju se poteškoće sa deljenjem pažnje, poteškoće sa demencijom. Sa starenjem lošija je motorika pokreta: usporavaju se pokreti, javlja se pad u snazi mišića, pad u koordinaciji pokreta, javlja se pad sposobnosti prilagođavanja na nagle pokrete, gubi se preciznost, duševne promene u karakternom i intelektualnom pogledu, nemogućnost realnog sagledavanja svojih mogućnosti i sl. Uzrok visoke stope smrtnosti među starijim licima u saobraćaju je i njihova velika fizička ranjivost. Već od 50. godine života kosti postaju krtije, smanjuje se elastičnost mekih tkiva i snaga mišića te stoga su starije osobe fizički više ugroženije od mlađih. Primera radi, stopa smrtnosti u saobraćajnim nezgodama je oko tri puta veća za starija lica nego za osamnaestogodišnjaka, u istim okolnostima nastanka saobraćajne nezgode.\n- Starija lica pri istim ili sličnim sudarima imaju veću verovatnoću da zadobiju smrtne posledice u saobraćajnim nezgodama nego što je to slučaj sa mlađim licima.\n- Lica starija od 65 godina u svojstvu pešaka skoro duplo češće smrtno stradaju kada učestvuju u saobraćajnim nezgodama, nego što je to slučaj kada stradaju u svojstvu putnika i vozača u putničkom automobilu (oko 90% veći indeks ranjivosti).\n- Lica starija od 65 godina u svojstvu vozača ili putnika traktora četiri puta češće smrtno stradaju kada učestvuju u saobraćajnim nezgodama, nego što je to slučaj kada stradaju u svojstvu putnika i vozača u putničkom automobilu.\n- Rizik smrtnog stradanja starijih lica je za oko 35% veći od prosečnog javnog rizika smrtnog stradanja za celu populaciju stanovništva Republike Srbije (prema procenjenom broju stanovnika za 2017. godinu), koji iznosi 8,5.\n1.\tABS, Pregledni izveštaj,Bezbednost starih (65+) lica u saobraćaju, Agencija za bezbednost saobraćaja Republike Srbije, novembar 2018. god.\n2.\tPetrović D.,Kukić D., Milošević J., Analiza bezbednosti učesnika u saobraćaju iz starosne kategorije 65+ na teritoriji Republike Srbije za period od 2011. do 2013. godine., III Međunarodna konferencija "Bezbednost saobraćaja u lokalnoj zajednici", Banja Luka, oktobar 2014. godine.\n3.\tIZVEŠTAJ O OSNOVNIM POKAZATELJIMA STANJA BEZBEDNOSTI SAOBRAĆAJA u periodu od 2014. do 2018. godine za grad Bor, Agencija za bezbednost saobraćaja


Južna Republika – Jevreji BEZE iz EU,sprema se KRVAVI RAT,a nas Vucic UTERUJE u IV Rajh,tamnicu naroda\nPrema podacima Agencije, koja blisko sarađuje sa izraelskom vladom i povezuje Jevreje širom sveta, više od 9.880 Jevreja iz zapadne Evrope preselilo se u Izrael u protekloj godini.\nViše od 8.000 Jevreja iz Francuske preselilo se u Izrael nakon sve učestalijih antisemitskih napada na najveću jevrejsku zajednicu u Evropi.\nNakon što je turski tinejdžer mačetom napao i ranio jevrejskog nastavnika u Marseju na jugu Francuske, pripadnicima jevrejske zajednice savetovano je da ne nose tradicionalne jevrejske kapice na ulici, kako bi se ne bi izlagali riziku od potencijalnih napada.\nViše od 800 Jevreja emigriralo je iz Velike Britanije u toku prošle godine, sledeće na redu su Italija i Belgija.\n“Činjenica da je rekordan broj Jevreja osetio je da Evropa nije više njihov dom treba da posluži evropskim liderima kao znak otrežnjenja, bar za one kojima je stalo do budućnosti Evrope”, izjavio je predsedavajući nezavisne jevrejske agencije Natan Šaranski.\nOn je naglasio da činjenica da je Izrael postaje destinacija broj 1 za Jevreje koji traže sigurniju i bolju budućnost govori o opasnostima kojima su izložene jevrejske vrednosti.\nEksperti navode da Jevreji nisu bili ovako ugroženi još od Drugog svetskog rata, kada je šest miliona Jevreja ubijeno u Holokaustu. Jevreji su mete napada u Belgiji, Danskoj i ostalim evropskim zemljama. Oni upozoravaju da Francuska beleži najveći rast prijavljenih napada i zastrašivanja pripadnika jevrejske zajednice, pretežno od strane radikalnih muslimana.\nProcenjuje se da jevrejska zajednica u Francuskoj broji više od pola miliona ljudi, što je čini najvećom u Evropi.\nBy |januar 14th, 2016|Categories: PLANETA||Komentari su isključeni na Jevreji BEZE iz EU,sprema se KRVAVI RAT,a nas Vucic UTERUJE u IV Rajh,tamnicu naroda


May 26, 2020 Android 10, Nokia\n12 Nokia pametnih telefona dobilo Androdi 10 nadogradnju\nNokia pametni telefoni održavaju svoju poziciju lidera kada su u pitanju brza ažuriranja operativnog sistema i ponovo su na čelu uvođenja najnovijeg Android 10 operativnog sistema. Kompanija HMD Global učvršćuje svoju posvećenost da Nokia telefone vremenom učini sve boljim. Nokia 4.2, Nokia 6.2 i Nokia 8 Sirocco dolaze sa tri godine zagarantovanih mesečnih bezbednosnih ažuriranja i nadogradnjama operativnog sistema tokom dve godine.\nNokia najbrže obezbeđuje najnovije Android nadogradnje\nPrema istraživanju kompanije Counterpoint, Nokia telefoni su brend koji najbrže obezbeđuje najnovije softverske nadogradnje, pokrivajući 94% svog portfolija, demonstrirajući na ovaj način svoju posvećenost doslednim ažuriranjima softvera, uključujući i osnovne pametne uređaje.\nŠta donosi Androdi 10


Crnogorskog predsednika, koji boravi u prvoj zvaničnoj poseti Kosovu, Osmani je dočekala uz najviše državne počasti\nPredsednica Kosova Vjosa Osmani dobila je podršku predsednika Crne Gore Mila Đukanovića za članstvo Kosova u Savetu Evrope i NATO-u, javlja Anadolu Agency (AA).\nCrnogorskog predsednika, koji boravi u prvoj zvaničnoj poseti Kosovu, Osmani je dočekala uz najviše državne počasti, a potom je usledio njihov sastanak. Na konferenciji za medije nakon sastanka oni su naglasili da dve zemlje imaju odlične odnose i dele zajedničke vrednosti i težnje za članstvo u Evropskoj uniji.\nKosovska predsednica je kazala da dve države imaju fantastičnu saradnju, posebno u oblasti turizma. Ona je podsetila da je Crna Gora tokom rata 1999. otvorila svoje granice i svoja srca za albanske izbeglice.\n„Danas sam, naravno, tražila podršku Crne Gore za članstvo Kosova u Savetu Evrope, kao i u drugim organizacijama i kao što znate, od posebnog značaja je u aktuelnoj bezbednosnoj situaciji u Evropi, posebno za Kosovo, NATO Partnerstvo za mir, kao prvi korak ka članstvu u NATO", naglasila je Osmani.\nOsmani je ocenila da su Kosovo i Crna Gora dve zemlje ključne u sprečavanju uticaja Rusije na region zapadnog Balkana.\nĐukanović je kazao da Crna Gora, koja je priznala Kosovo oktobra 2008. godine, kao članica NATO-a na zajedničkom putu ka Evropskoj uniji, podržava težnju Kosova da bude deo evropskih organizacija, kao što je i Savet Evrope.\n„Smatramo da je vreme da se okončaju dileme kada je u pitanju politika proširenja i ujedinjenja cele Evrope. Moramo da zaustavimo disonantne poruke koje dolaze sa različitih adresa u Evropi. Došlo je vreme da Evropa ponovi svoju prvobitnu poruku da je svim zemljama Zapadnog Balkana mesto u EU“, rekao je Đukanović.\nOcenio je da članstvo u EU i NATO nije samo u interesu regiona nego i u interesu Evropske unije, jer bi to bila investicija EU u mir i stabilnost regiona.\nOn je kazao da je jako važno postići sporazum, jer to nije samo pitanje Kosova i Srbije, nego pitanje koje dotiče stabilnost celog regiona.\n“Podržavamo postojeći politički dijalog između Prištine i Beograda i verujemo da samo politički dijalog može dovesti do sveobuhvatnog, pravno obavezujućeg sporazuma koji pruža mogućnost da se Kosovo razvija kao demokratska zemlja”, kazao je Đukanović.\nOdgovrajući na pitanja novinara, Osmani i Đukanović su se složili da će čuvati i jačati prijateljstvo pod bilo kojim uslovima, te da će svi problemi, pa i onaj oko demarkacije granice, biti rešavani razgovorom u skladu sa obostranim poštovanjem. Istakli su da neće dozvoliti da Kosovo i Crna Gra budu izvor destabilizacije regiona.\nĐukanović je pozvao kosovsku predsednicu Osmani da poseti Crnu Goru.\nPredsednik Crne Gore Milo Đukanović poslepodne će posetiti opštinu Priština, gde će mu gradonačelnik glavnog grada Kosova Perparim Rama uručiti „Ključ grada“.\nCrna Gora Kosovo MIlo Đukanović Vjosa Osmani